**OBRAZLOŽENJE II. IZMJENA I DOPUNA PRORAČUNA GRADA POREČA-PARENZO ZA 2024. GODINU**

**UVOD**

Temeljem članka 45. Zakona o proračunu (“Narodne novine” br. 144/21), članka 53. Statuta Grada Poreča-Parenzo ("Službeni glasnik Grada Poreča-Parenzo", broj 02/13, 10/18, 2/21 i 12/24), Proračuna Grada Poreča-Parenzo za 2024. godinu i Projekcija za 2025. i 2026. godinu ("Službeni glasnik Grada Poreča-Parenzo", broj 19/2023) i Prvih Izmjena i dopuna Proračuna Grada Poreča-Parenzo za 2024.godinu ("Službeni glasnik Grada Poreča-Parenzo", broj 11/2024) predlažu se II. Izmjene i dopune Proračuna Grada Poreča-Parenzo za 2024. godinu.

Izmjenama i dopunama proračuna mijenja se isključivo plan za tekuću proračunsku godinu.

1. **OPĆI DIO**

Drugim Izmjenama i dopunama Proračuna Grada Poreča-Parenzo za 2024. godinu predlaže se ostvarenje prihoda i primitaka u iznosu od 54.051.788 eura, koji su uvećani za višak realiziranih prihoda u prethodnoj godini i ugrađenih u I. Izmjene i dopune Proračuna. U Posebnom dijelu Proračuna kroz programe, aktivnosti, tekuće i kapitalne projekte raspoređuju rashodi u ukupnom iznosu od 66.091.670 eura.

Ovim se Izmjenama i dopunama Proračun smanjuje za 2.262.260 eura ili za 3,3% u odnosu na tekući Plan za 2024. godinu.

Osnovno polazište za izradu II. Izmjena i dopuna Proračuna Grada Poreča-Parenzo za 2024. godinu je:

- procjena ostvarenja prihoda do kraja tekuće godine;

- usklađenje tekućih rashoda sa prihodima i procjenom njihova ostvarenja do kraja tekuće godine;

-usklađenje planiranih kapitalnih rashoda sa razinom ugovorenih i izvršenih obveza te s procijenjenom vrijednošću kapitalnih projekata koji će se ugovoriti do kraja tekuće proračunske godine.

**Tablica 1.** II. Izmjene i dopune Proračuna za 2024. godinu

|  |  |  |  |
| --- | --- | --- | --- |
|  | Plan 2024. | Povećanje/smanjenje | Novi Plan za 2024. |
| UKUPNI PRIHODI | 46.585.571 | -2.260.933 | 44.324.538 |
| PRIMICI OD ZADUŽIVANJA | 9.727.150 | 0 | 9.727.150 |
| PRENESENI VIŠAK | 12.041.209 | -1.327 | 12.039.882 |
| UKUPNO RASPOLOŽIVA SREDSTVA | 68.353.930 | -2.262.260 | 66.091.670 |
| UKUPNI RASHODI | 67.278.680 | -2.262.262 | 65.016.418 |
| IZDACI ZA OTPLATU ZAJMOVA | 1.075.250 | 2 | 1.075.252 |
| UKUPNO RASPOREĐENA SREDSTVA | 68.353.930 | -2.262.260 | 66.091.670 |

**I.1. PRIHODI**

***I.*** ***1.1. Prihodi poslovanja***

U strukturi prihoda poslovanja, koji se predlažu u iznosu od 42.481.629 eura, najveći udio imaju porezni prihodi (39%), a slijede ih pomoći iz inozemstva i od subjekata opće države (29%) i prihodi od upravnih i administrativnih pristojbi, pristojbi po posebnim propisima i naknade (19%). Prihodi od imovine u prihodima poslovanja imaju udio od 7%. S udjelom od 6% u ukupnim prihodima sudjeluju prihodi od prodaje proizvoda, roba i usluga, kazne, upravne mjere i ostali prihodi.

**Grafikon 1.** Struktura poslovnih prihoda

***Porezni prihodi* –** temeljem realizacije do 30. listopada te procjene realizacije do kraja tekuće godine, porezni prihodi se uvećavaju za 1.083.638 eura i predlažu u iznosu od 17.298.167 eura.

Prihodi od poreza na dohodak predlažu se u iznosu od 12.521.817 eura, prihodi od poreza na kuće za odmor u iznosu od 800.000 eura dok se ostali gradski porezi uključujući i prihode od poreza na promet nekretnina zadržavaju na razini tekućeg plana i predlažu u ukupnom iznosu od 4.775.000 eura.

**Grafikon 2.** Porezni prihodi

***Pomoći iz inozemstva (darovnice) i od subjekata unutar opće države*** *-* predlaže se smanjenje od 1.686.081 eura, odnosno za 11,6%, te se planiraju u visini od 12.791.771 eura.

Unutar navedene grupe prihoda smanjuju se kapitalne pomoći od međunarodnih organizacija u visini od 480.000 eura namijenjenih Zavičajnom muzeju Poreštine temeljem prijave na objavljeni poziv za dostavu projektnih prijedloga "Obnova javne kulturne infrastrukture" s projektom "Obnova i opremanje Palače Sinčić" obzirom da će se navedeni kapitalni projekt provoditi tijekom slijedeće proračunske godine.

Sredstva tekućih pomoći proračunskim korisnicima iz proračuna koji im nije nadležan (državni, županijski, općinski) povećavaju se za 777.228 eura, najvećim dijelom u osnovnim školama te za Dječji vrtić „Radost“, dok se pomoći temeljem prijenosa EU sredstava smanjuju za 1.103.357 eura za projekte čije je realizacija planirana tijekom 2025. godine.

***Prihodi od imovine* –** usklađuju se s realizacijom i planiraju se u iznosu od 3.257.629 eura. U odnosu na tekući Plan povećavaju se za 40%, odnosno za 925.080 eura. Čine ih prihodi od financijske imovine planirani u iznosu od 472.146 eura i prihodi od nefinancijske imovine planirani u visini od 2.785.483 eura. Ovu grupu prihoda čine prihodi od naknada za koncesije na pomorskom dobru i za uporabu pomorskog dobra, prihodi od zakupa poljoprivrednog zemljišta u vlasništvu države, zakupa poslovnih prostora i stanova, prihodi od spomeničke rente te ostali prihodi od zakupa i iznajmljivanja imovine.

Unutar prihoda od nefinancijske imovine, najveće povećanje u visini od 923.570 eura odnosi se na prihod od zakupa turističkog zemljišta na kojem su izgrađeni hoteli i turistička naselja, temeljem Odluke o jediničnom iznosu i načinu plaćanja zakupnine za turističko zemljište na kojem su izgrađeni hoteli i turistička naselja na području Grada Poreča-Parenzo (Službeni glasnik Grada Poreča-Parenzo br. 6/24).

***Prihodi od administrativnih pristojbi i po posebnim propisima*** - prijedlogom se usklađuju s procjenom ostvarenja tijekom tekuće godine, smanjuju za 1.258.142 eura, odnosno za 13% i planiraju u ukupnom iznosu od 8.395.870 eura. Upravne i administrativne pristojbe i prihodi po posebnim propisima zadržavaju se na razini tekućeg plana, dok se prihodi od komunalnog doprinosa i naknade usklađuju s realizacijom, smanjuju za 18% i predlažu u visini od 5.526.744 eura.

***Prihodi od prodaje proizvoda i robe te pruženih usluga i prihodi od donacija-*** smanjuju se za 1.725.188 eura i predlažu u iznosu od 535.762 eura zbog nerealizirane a planirane kapitalne donacije trgovačkih društava namijenjenih izgradnji nogometnih igrališta na Nogometnom kampusu.

***Kazne, upravne mjere i ostali prihodi –*** predlaže se povećanje prihoda za 28%, u ukupnom iznosu od 202.430 eura. Navedeno povećanje se u najvećem dijelu odnosi na naplaćene mandatne, prekršajne i prometne kazne.

**Grafikon 3.** Opći dio proračuna- Prihodi poslovanja

***I.1.2. Prihodi od prodaje nefinancijske imovine***

II. Izmjenama i dopunama Proračuna kapitalni prihodi se povećavaju za 354.760 eura i planiraju u visini od 1.843.009 eura, temeljem realizacije do 31. listopada tekuće godine.

Prihodi od prodaje materijalne imovine, unutar kojih najznačajniji udio imaju prihodi od prodaje građevinskog zemljišta planiraju se iznosu od 1.774.960 eura, dok se prihodi od prodaje proizvedene dugotrajne imovine zadržavaju na razini tekućeg Plana i planiraju u iznosu od 68.049 eura.

**I.2. RASHODI**

II. Izmjenama i dopunama Proračuna Grada Poreča-Parenzo predlaže se smanjenje ukupnih rashoda za 3,3% odnosno za 2.262.262 eura. Ukupni rashodi planirani su u iznosu od 65.016.418 eura, unutar kojih se poslovni rashodi predlažu u iznosu od 38.617.370 eura, a kapitalni rashodi u iznosu od 26.399.048 eura.

U odnosu na tekući Plan poslovni rashodi veći su za 5,2%, dok su kapitalni rashodi umanjeni za 13,7%.

**Grafikon 4.** Ukupni rashodi

**I.2.1. Rashodi poslovanja**

U strukturi rashoda poslovanja koji se predlažu u iznosu od 38. 617.370 eura najveći udio, od 45% imaju rashodi za zaposlene kod proračunskih korisnika i u upravnim tijelima Grada, slijede materijalni rashodi s udjelom od 34% te ostali rashodi koje čine tekuće i kapitalne donacije i kapitalne pomoći s udjelom od 10%. Naknade građanima i kućanstvima u tekućim rashodima sudjeluju sa 5%, dok pomoći, subvencije i financijski rashodi imaju zajednički udio od 6%.

**Grafikon 5.** Tekući rashodi

***Rashodi za zaposlene*** se uvećavaju za 1.652.297 eura, odnosno za 10,5% i predlažu u iznosu od 17.340.899 eura. Navedeno povećanje rezultat je povećanja osnovice za obračun plaća službenika i namještenika Grada Poreča-Parenzo te svih zaposlenika proračunskih korisnika čije su plaće planirane Proračunom Grada Poreča-Parenzo od 01. rujna. U Proračun je uključeno i povećanje plaća djelatnika u osnovnim školama koje su financirane iz državnog proračuna. Unutar navedenog iznosa, sredstva za bruto plaće povećavaju se za 1.184.667 eura, ostali rashodi za zaposlene koji obuhvaćaju naknade za bolest i invalidnost, otpremnine, darove i naknade u skaladu s pravilnicima o radu ili sklopljenim kolektivnim ugovorima za 258.200 eura, dok se doprinosi na plaće povećavaju za 197.630 eura.

**Tablica 2.** Izvori financiranja rashoda za zaposlene

|  |  |  |  |  |
| --- | --- | --- | --- | --- |
| IZVOR | | PLANIRANO | PROMJENA | NOVI  IZNOS |
| Izvor 1. OPĆI PRIHODI I PRIMICI |  | 7.733.993 | 938.803 | 8.672.796 |
| Izvor 3. VLASTITI PRIHODI |  | 21.991 | 9.260 | 31.251 |
| Izvor 4. PRIHODI ZA POSEBNE NAMJENE PK |  | 241.810 | 13.900 | 255.710 |
| Izvor 5. POMOĆI |  | 7.689.574 | 682.234 | 8.371.808 |
| Izvor 5.1. Pomoći za minimalni standard decentraliziranih funkcija |  | 447.428 | 0 | 447.428 |
| Izvor 5.3. Pomoći iz državnog proračuna |  | 5.887.074 | 663.009 | 6.550.083 |
| Izvor 5.4. Pomoći iz županijskog proračuna |  | 4.300 | 0 | 4.300 |
| Izvor 5.5. Pomoći iz općinskog proračuna |  | 1.003.935 | 274.922 | 1.278.857 |
| Izvor 5.6. Pomoći od institucija i tijela EU za PK |  | 92.650 | -2.955 | 89.655 |
| Izvor 5.8. Pomoći od korisnika za prijenos sredstava EU za PK |  | 254.187 | -254.187 | 0 |
| Izvor 6. DONACIJE ZA PK |  | 1.234 | 8.100 | 9.334 |
| SVEUKUPNO RASHODI / IZDACI |  | 15.688.602 | 1.652.297 | 17.340.899 |

***Materijalni rashodi*** se prijedlogom povećavaju za 1,7% odnosno za 221.138 eura i predlažu u iznosu od 13.070.827 eura.

Navedeno povećanje usklađeno je s realizacijom financijskih planova svih upravnih tijela Grada i proračunskih korisnika i procjenom ostvarenja do kraja tekuće godine, a obuhvaća sve rashode koji se odnose na uredski materijal, energiju, održavanje objekata komunalne infrastrukture, održavanje stambeno poslovnih zgrada, zakup licenci te na tekuće investicijsko održavanje zgrada u vlasništvu Grada i proračunskih korisnika. Navedenom grupom rashoda planirana su i sredstva namijenjena rješavanju pravnih i imovinskih poslova Grada, te svi ostali rashodi vezani uz provođenje i realizaciju Programa Razvoj civilnog društva.

***Financijski rashodi***  prijedlogom se umanjuju za 45.330 eura u dijelu koji se odnosi na bankarske usluge i usluge platnog prometa. Osim navedenog, financijski rashodi obuhvaćaju kamate za primljene kredite i ostale financijske rashode (naknade za kartično plaćanje, naknade za uslugu korištenja KeksPay aplikacije).


***Subvencije*** se predlažu u visini od 853.374 eura čime se umanjuju za 6,7% odnosno za 61.666 eura u odnosu na tekući Plan. Subvencije obuhvaćaju kamate koje se subvencioniraju iz Proračuna po programima za realizirane poduzetničke kredite, poticanu stanogradnju, za kupnju prvog stana, sufinanciranje rada poštanih ureda kao i sufinanciranje trgovačkih društava u vlasništvu grada, Poduzetničkog inkubatora Poreč d.o.o. i Parentiuma d.o.o..

***Pomoći dane u inozemstvo i unutar općeg proračuna*** se usklađuju s procijenjenom realizacijom tijekom 2024. godine te smanjuju za 68.871 eura i predlažu u visini od 922.985 eura. Navedeno se smanjenje u odnosi na usklađivanja provedbe projekta čiji je nositelj Grad Poreč-Parenzo-PUNa torba zajedništva II kroz koji se sufinanciraju asistenti u nastavi za učenike s teškoćama u razvoju.

***Naknade građanima i kućanstvima na temelju osiguranja i druge naknade*** predlažu se u visini od 1.957.891 eura, te se usklađuju s potrebama za tekuću proračunsku godinu uz povećanje od 2,8% odnosno 53.506 eura. Obuhvaćaju naknade građanima u novcu i naravi a odnose se na socijalne naknade, stipendije i školarine, sufinanciranje prijevoza učenika, troškova stanovanja i prehrane te sufinanciranje smještaja i programa Doma za starije i nemoćne osobe.

***Ostali rashodi*** se prijedlogom uvećavaju za 173.528 eura odnosno za 5% i predlažu u visini od 3.666.068 eura. Uvećanje se u najvećem dijelu odnosi na tekuće donacije za programe javnih potreba u sportu i rekreaciji u društvenim djelatnostima, posebno za potrebe osnovne djelatnosti Sportske zajednice Grada Poreča-Parenzo.

**Grafikon 6.** Struktura rashoda poslovanja



***I.2.2 . Rashodi za nabavu nefinancijske imovine***

Prijedlogom se kapitalni rashodi smanjuju za 13,6% odnosno 4.186.864 eura i predlažu u visini od 26.399.048 eura. Rashodi za nabavu proizvedene dugotrajne imovine umanjeni su za 2.464.365 eura obzirom da se dio kapitalnih projekata u Programu gradnje komunalne infrastrukture započetih s realizacijom u posljednjem kvartalu tekuće godine planira dovršiti tijekom 2025. godine, jednako kao i projekti vezani uz obnovu Plače Sinčić i energetsku obnovu Zavičajnog muzeja poreštine u ukupnom iznosu od 1.886.190 eura.

Također se sredstva planirana za izgradnju nogometna igrališta umanjuju za 1.050.000 eura te se i nadalje planira izgradnja igrališta u Nogometnom kampusu.

**I.3. RASPOLOŽIVA SREDSTVA IZ PRETHODNIH GODINA**

Višak prihoda poslovanja utvrđen Godišnjim izvještajem o izvršenju Proračuna za 2023. godinu raspoređen je temeljem Odluke o raspodjeli rezultata za 2023. godinu u I. Izmjene i dopune Proračuna za 2024. godinu u ukupnom iznosu od 12.041.209,18 eura, prema izvorima financiranja i za namjene predviđene pojedinim programima i aktivnostima.

II. Izmjenama i dopunama Proračuna Grada Poreča-Parenzo za 2024. godinu rezultat poslovanja se umanjuje za 1.327,00 eura iz izvora 5.3. Pomoći iz državnog proračuna radi usklađenja projekta Školska shema koji se nije provodio tijekom tekuće godine.

**I.4. RAČUN ZADUŽIVANJA/FINANCIRANJA**

Primici i izdaci od financijske imovine i zaduživanja planirani su u visini od 1.075.252 eura. U odnosu na tekući Plan veći su za 2,0 eura zbog provedbe upisa usklađenja temeljnog kapitala trgovačkog društva Dom obrtnika d.o.o. sa Zakonom trgovačkim društvima, radi zakonom propisane obveze konverzije u eur.

1. **POSEBNI DIO**

Rashodi i izdaci proračuna u iznosu od 66.091.670 eura, raspoređuju se po nositeljima, korisnicima, namjenama i izvorima financiranja u Posebnom dijelu proračuna.

**Tablica 3. Rashodi i izdaci po razdjelima/upravnim odjelima te glavama/proračunskim korisnicima**

|  |  |  |  |  |
| --- | --- | --- | --- | --- |
| **UPRAVNI ODJEL / PRORAČUNSKI KORISNIK** | **PLANIRANO** | **PROMJENA** | **NOVI IZNOS** | **PROMJENA** |
| **%** |
| **UPRAVNI ODJEL ZA OPĆU UPRAVU** | **4.935.850** | **255.750** | **5.191.600** | **5,18** |
| VIJEĆA NACIONALNIH MANJINA | 14.680 | 0 | 14.680 | 0 |
| JAVNA VATROGASNA POSTROJBA | 1.675.627 | 183.800 | 1.859.427 | 10,97 |
| **UO ZA FINANCIJE** | **1.903.470** | **0** | **1.903.470** | **0** |
| **UO ZA DRUŠTVENE DJELATNOSTI** | **22.768.194** | **-750.671** | **22.017.523** | **-3,03** |
| DJEČJI VRTIĆ "RADOST" POREČ | 4.042.841 | 868.521 | 4.911.362 | 21,48 |
| DJEČJI VRTIĆ "PAPERINO" POREČ | 1.106.111 | 133.134 | 1.239.245 | 12,04 |
| OSNOVNA ŠKOLA POREČ | 3.470.112 | 389.074 | 3.859.186 | 11,21 |
| OSNOVNA ŠKOLA "BERNARDO PARENTIN" | 902.172 | 60.970 | 963.142 | 6,76 |
| UMJETNIČKA ŠKOLA POREČ | 1.546.040 | 104.459 | 1.650.499 | 6,76 |
| OSNOVNA ŠKOLA FINIDA POREČ | 3.134.065 | 199.965 | 3.334.030 | 6,38 |
| PUČKO OTVORENO UČILIŠTE POREČ | 1.258.418 | -38.770 | 1.219.648 | -3,08 |
| GRADSKA KNJIŽNICA POREČ | 283.259 | 47.472 | 330.731 | 16,76 |
| ZAVIČAJNI MUZEJ POREŠTINE POREČ | 3.649.243 | -1.882.756 | 1.766.487 | -51,59 |
| CENTAR ZA PRUŽANJE USLUGA U ZAJEDNICI ZDRAVI GRAD POREČ | 351.580 | 4.150 | 355.730 | 1,18 |
| *DOM ZA STARIJE I NEMOĆNE OSOBE* | 1.143.650 | 76.150 | 1.219.800 | 6,6 |
| *SPORTSKA ZAJEDNICA GRADA POREČA* | 1.640.380 | 331.490 | 1.971.870 | 20,2 |
| **UO ZA GOSPODARSTVO I EU FONDOVE** | **2.092.085** | **77.522** | **2.169.607** | **3,71** |
| **UO ZA KOMUNALNI SUSTAV** | **14.568.830** | **-1.631.640** | **12.937.190** | **-11,2** |
| **UO ZA PROSTORNO PLANIRANJE I ZAŠTITU OKOLIŠA** | **2.203.960** | **-99.440** | **2.104.520** | **-4,51** |
| **UO ZA PROSTORNO UREĐENJE I GRADNJU** | **137.700** | **0** | **137.700** | **0** |
| **UKUPNO RASHODI / IZDACI** | **68.353.930** | **-2.262.260** | **66.091.670** | **-3,31** |

Promjene unutar programa i aktivnosti u Posebnom dijelu Proračuna prikazane su u Prijedlogu II. Izmjena i dopuna programa gradnje objekata i uređaja komunalne infrastrukture, programa održavanja komunalne infrastrukture i programa javnih potreba u predškolskom odgoju, obrazovanju, kulturi, sportu i rekreaciji, zaštiti, očuvanju i unapređenju zdravlja, socijalnoj skrbi i ostalim programima u društvenim djelatnostima, te određenim programima unutar upravnih odjela za opću upravu, financije, prostorno planiranje i zaštitu okoliša te gospodarstvo i EU fondove.

U nastavku se obrazlaže Poseban dio proračuna kroz upravna tijela i proračunske korisnike, na način da se opisuju samo izmjenjene aktovnosti, tekući i kapitalni projekti.

1. **UPRAVNI ODJEL ZA OPĆU UPRAVU**

U nastavku se obrazlažu isključivo promjene ili novi programi/tekući i kapitalni projekti/aktivnosti u razdjelu Upravnog odjela za opću upravu:

***GLAVA O1 UPRAVNI ODJEL ZA OPĆU UPRAVU***

|  |  |  |  |
| --- | --- | --- | --- |
| **PROGRAM/PROJEKT/AKTIVNOST** | **PLAN ZA 2024.** | **PROMJENA** | **NOVI PLAN ZA 2024.** |
| **Program: Javna uprava i administracija** | **1.855.563,00** | **-80.000,00** | **1.775.563,00** |
| Aktivnost: Prijemi i uzvratni susreti | 18.000,00 | 12.000,00 | 30.000,00 |
| Aktivnost: Suradnja s gradovima i općinama u RH i međunarodna suradnja | 13.300,00 | 1.700,00 | 15.000,00 |
| Kapitalni projekt: Nabava opreme za gradsku upravu | 267.950,00 | -100.000,00 | 167.950,00 |
| Kapitalni projekt: Adaptacija i sanacija zgrade i opreme | 80.000,00 | 5.000,00 | 85.000,00 |
| Tekući projekt: Promotivni materijal o Poreču | 4.000,00 | 1.300,00 | 5.300,00 |
| **Program: Organiziranje i provođenje zaštite i spašavanja** | **182.350,00** | **18.350,00** | **200.700,00** |
| Aktivnost: Financiranje troškova stanovanja policijskih službenika | 20.000,00 | 18.350,00 | 38.350,00 |
| **Program: Razvoj civilnog društva** | **744.180,00** | **86.600,00** | **830.780,00** |
| Aktivnost: Dan Grada Poreča | 15.000,00 | 8.600,00 | 23.600,00 |
| Aktivnost: Proslava Sv. Maura | 16.600,00 | 3.400,00 | 20.000,00 |
| Aktivnost: Ostale gradske proslave i manifestacije | 600.000,00 | 70.450,00 | 670.450,00 |
| Aktivnost: Ostale proslave po mjesnim odborima | 4.000,00 | 4.000,00 | 8.000,00 |
| Tekući projekt: Promicanje dvojezičnosti i očuvanje talijanskog jezika | 1.350,00 | 150,00 | 1.500,00 |
| **Program: Upravljanje imovinom** | **422.700,00** | **47.000,00** | **469.700,00** |
| Aktivnost: Osnovna djelatnost vezana za pravne i imovinske poslove | 137.500,00 | 1.200,00 | 138.700,00 |
| Kapitalni projekt: Sanacija spomen doma na Rušnjaku | 56.000,00 | 19.000,00 | 75.000,00 |
| Kapitalni projekt: Izvedba nadstrešnice na društvenoj prostoriji Veleniki | 33.200,00 | 26.800,00 | 60.000,00 |

**PROGRAM: JAVNA UPRAVA I ADMINISTRACIJA**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Prijemni i uzvratni susreti* odnosi se na sredstva za podmirenje materijalnih rashoda povezanih s aktivnostima koje se provode s ciljem jačanja gospodarskih i kulturnih veza te promicanja razvojnih mogućnosti u zemlji i inozemstvu

Povećanje sredstava u Aktivnosti *Suradnja s gradovima i općinama u RH i međunarodna suradnja* odnosi se na sredstva za podmirenje materijalnih rashoda aktivnosti usmjerene ka ostvarenju suradnje s domaćim i inozemnim gradovima i općinama, a s ciljem jačanja gospodarskih i kulturnih veza te promicanja razvojnih mogućnosti u zemlji i inozemstvu.

Smanjenje sredstava u Kapitalnom projektu *Nabava opreme za gradsku upravu* odnosi se na usklađenje s očekivanom dinamikom ostvarivanja rashoda za aktivnosti usmjerene nabavi raznih oblika opreme nužne za nesmetani rad upravnih tijela Grada Poreča-Parenzo, što uključuje nabavku materijalne imovine (uredskog namještaja, informatičke opreme i uređaja, itd.).

Povećanje sredstava u Kapitalnom projektu *Adaptacija i sanacija zgrade i opreme* odnosi se na sredstva za podmirenje materijalnih rashoda povezanih s aktivnostima za dodatna ulaganja na nefinancijskoj imovini u naravi ulaganja u rekonstrukciju krova upravne zgrade na adresi Obala m. Tita 4. u Poreču.

Povećanje sredstava u Tekućem projektu *Promotivni materijal o Poreču* odnosi se na sredstva za podmirenje materijalnih rashoda povezanih s aktivnostima za izradu promotivnih materijala o Poreču za potrebe promocije Poreča u raznim prigodama.

**PROGRAM: ORGANIZIRANJE I PROVOĐENJE ZAŠTITE I SPAŠAVANJA**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Financiranje troškova stanovanja policijskih službenika* odnosi se na usklađenje sredstava za sufinanciranje troškova smještaja policijskih službenika privremeno raspoređenih u Policijsku postaju Poreč za vrijeme turističke sezone, sukladno donacijama pravnih osoba za proračun.

**PROGRAM: RAZVOJ CIVILNOG DRUŠTVA**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Dan Grada Poreča* odnosi se na usklađenje s dinamikom ostvarivanja rashoda za aktivnosti povezane s obilježavanjem Dana Grada odnosno proslave i manifestacije, a obuhvaća niz aktivnosti vezanih za prigodno obilježavanje tog značajnog datuma iz povijesti grada.

Povećanje sredstava u Aktivnosti *Proslava Sv. Maura* odnosi se na usklađenje s dinamikom ostvarivanja rashoda za aktivnosti povezane s obilježavanjem proslave blagdana Svetog Maura, zaštitnika Poreča-Parenzo te Porečke i Pulske biskupije odnosno proslave i manifestacije, a obuhvaća niz aktivnosti vezanih za prigodno obilježavanje tog značajnog datuma iz povijesti grada.

Povećanje sredstava u Aktivnosti *Ostale gradske proslave i manifestacije* odnosi se na usklađenje planiranih sredstava za podmirenje rashoda za doček Nove godine, Advent u Poreču-Parenzo, „Vinistru“ te ostale gradske prigodne, sportske, kulturne i druge manifestacije koje se održavaju tijekom godine s ciljem turističke i kulturne promidžbe Grada, sukladno očekivanom obujmu održavanja istih u tekućoj godini.

Povećanje sredstava u Aktivnosti *Ostale proslave po mjesnim odborima* odnosi se na usklađenje planiranih sredstava za podmirenje rashoda za aktivnosti kojima je cilj održati prigodne, sportske, kulturne i druge manifestacije po pojedinim mjesnim odborima, sukladno očekivanom obujmu održavanja istih u tekućoj godini.

**PROGRAM: UPRAVLJANJE IMOVINOM**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Osnovna djelatnost vezana za pravne i imovinske poslove* odnosi se na usklađenje planiranih sredstava za podmirenje rashoda za aktivnosti koje se odnose na usluge odvjetnika i pravnog savjetovanja potrebnog za rješavanje imovinsko-pravnih poslova vezanih uz vlasništvo i korištenje gradskih nekretnina te za podmirenje sudskih troškova navedenih postupaka.

Povećanje sredstava u Kapitalnom projektu *Sanacija spomen doma na Rušnjaku* odnosi se na usklađenje planiranih sredstava za podmirenje rashoda za dodatna ulaganja na nefinancijskoj imovini u naravi ulaganja u sanaciju i adaptaciju zgrade spomen doma na Rušnjaku.

Povećanje sredstava u Kapitalnom projektu *Izvedba nadstrešnice na društvenoj prostoriji Veleniki* odnosi se na usklađenje planiranih sredstava za podmirenje rashoda za dodatna ulaganja na nefinancijskoj imovini u naravi ulaganja u izvedbu nadstrešnice na društvenoj prostoriji u naselju Veleniki.

***GLAVA 03 VATROGASNE POSTROJBE***

|  |  |  |  |
| --- | --- | --- | --- |
| **PROGRAM/PROJEKT/AKTIVNOST** | **PLAN ZA 2024.** | **PROMJENA** | **NOVI PLAN ZA 2024.** |
| **Program: Organiziranje i provođenje zaštite i spašavanja** | **1.675.627,00** | **183.800,00** | **1.859.427,00** |
| Aktivnost: Administrativno, stručno i tehničko osoblje | 1.019.241,00 | 183.800,00 | 1.203.041,00 |

**PROGRAM: ORGANIZIRANJE I PROVOĐENJE CIVILNE ZAŠTITE I SPAŠAVANJA**

**OBRAZLOŽENJE AKTIVNOSTI/PROJEKATA:**

Povećanje sredstava u Aktivnosti *Administrativno, stručno i tehničko osoblje* odnose se na usklađenje planiranih rashoda za vatrogastvo iznad minimalnog standarda, što obuhvaća rashode za djelatnike: plaće i doprinose za zaposlene te materijalne rashode.

**2. UPRAVNI ODJEL ZA FINANCIJE**

U Upravnom odjelu za financije planirana sredstva zadržana su na razini tekućeg plana u iznosu od 1.903.470 eura. U nastavku su prikazane aktivnosti unutar Programa Javna uprava i administracija koji se provodi kroz upravno tijelo.

|  |  |  |  |
| --- | --- | --- | --- |
| **Program/projekt/aktivnost** | **Plan za 2024.** | **Promjena** | **Novi plan 2024.** |
| Program: Javna uprava i administracija | 1.903.470 | 0 | 1.903.470 |
| Aktivnost: Administrativno, tehničko i stručno osoblje | 364.000 | 0 | 364.000 |
| Aktivnost: Upravljanje javnim financijama –otplata zajmova | 1.324.250 | 0 | 1.324.250 |
| Aktivnost: Financijski rashodi vezani uz javne financije | 215.220 | 0 | 215.220 |

Jedina promjena iskazana je unutar Aktivnosti Financijski rashodi vezani uz javne financije i u kojoj su povećana sredstva za naknadu Poreznoj upravi koja raspoređuje prihode od poreza na dohodak (1%) za 45.000 eura, a za jednak iznos umanjeni su financijski rashodi koji obuhvaćaju sredstva za za podmirenje naknada za bankarske usluge, troškove platnog prometa kao i naknade FINA-i za uplate građana bez provizije te negativne tečajne razlike i zatezne kamate.

**3. UPRAVNI ODJEL ZA DRUŠTVENE DJELATNOSTI**

U Upravnom odjelu za društvene djelatnosti planirana sredstva smanjuju se za 864.452 eura, odnosno za 2,03% i predlažu u visini od 41.647.583 eura. U nastavku se obrazlažu isključivo promjene ili novi programi/tekući i kapitalni projekti/aktivnosti.

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Razvoj civilnog društva** | **222.320** | **-25.875** | **196.445** |
| Aktivnost: Ljetni kamp za djecu | 9.650 | 1.325 | 10.975 |
| Aktivnost: Klub za mlade | 22.900 | 400 | 23.300 |
| Tekući projekt**:** STEAM radionice | 49.800 | -27.600 | 22.200 |

II. Izmjenama i dopunama Proračuna Grada Poreča-Parenzo za 2024. godinu u programu Razvoj civilnog društva izvršeno je usklađivanje s realizacijom i planiranim rashodima do kraja godine.

Povećavaju se sredstva za:

- Aktivnost *Ljetni kamp za djecu* za 13,73%. Povećavaju se planirana sredstva za plaćanje troškova marende za polaznike i nabavke rekvizita za potrebe provedbe programa Ljetni kamp plus za djecu polaznike Posebnog odjela OŠ Poreč tijekom ljeta,

- aktivnost *Klub za mlade* za 1,78%. Povećavaju se sredstva planirana za uredski i ostali material za realizaciju aktivnosti u Klubu (400 eura).

- Tekući projekt: *STEAM radionice* za 100%. Smanjuju se sredstva za projekt STEAM radionice u iznosu od -27.600 eura. Naime Udruga Pozitron i grad Poreč-parenzo prijavili su ovaj projekt Središnjem državnom uredu za demografiju i mlade za razdoblje 2021. - 2024. na objavljeni Pilot projekt javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole. Za provedbu projekta odobreno je 35.000 eura bespovratnih sredstava, od kojih će u 2024. godini biti realizirano 22.200 eura, apreostalih 12.800 eura biti će realizirano u 2025.godini.

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u predškolskom odgoju** | **12.372.700** | **-15.700** | 12.357.000 |
| Aktivnost: Sufinanciranje programa privatnih i ostalih dječjih vrtića | 676.800 | -8.140 | 623.660 |
| Aktivnost: Sufinanciranje obrta za čuvanje djece | 15.930 | -7.569 | 8.370 |
| Aktivnost: Sufinanciranje smještaja djeteta u dječjem vrtiću u Taru | 1.960 | -490 | 1.470 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u predškolskom odgoju planira se smanjenje:

- Aktivnost *Sufinanciranje programa privatnih i ostalih dječjih vrtića* sredstva se smanjuju u masi za 1,20% ili za -8.140 eura, sa 676.800 na 668.660 eura, radi smanjenja broja upisane djece u privatnim dječjim vrtićima Crvenkapica i 101 dalmatinac za razdoblje od 1.9.2024. do 31.12.2024. godine sa 177 djece do 1.9.2024. na 159 djece u razdoblju od 1.9.2024. godine, te u Dječjem vrtiću Crvenkapica smanjenje za -100% za u iznosu od -3.200 eura za Sufinanciranje boravka djece subotom radi nedostatka interesa za ovu vrstu usluge i smanjenje za -\_\_\_\_ % u iznosu -\_\_\_\_eura za financiranje plaće za pomoćnike u nastavu radi manjeg broja pomoćnika.

- Aktivnost *Sufinanciranje obrta za čuvanje djece* smanjuju se sredstva u masi za 47,51% ili za 7.569 eura, sa 15.930 na 8.370 eura radi manjeg broja novoupisane djece.

- za *sufinanciranje smještaja djeteta u dječjem vrtiću u Taru* smanjuju se sredstva u masi za 25,04 % ili za 490 eura, sa 1.960 na 1.470 eura radi upisa u prvi razred osnovne škole jednog djeteta za koje je sufinanciranje bilo odobreno.

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u obrazovanju** | 1.442.913 | **-73.916** | **1.368.997** |
| Aktivnost: Studentske stipendije | 97.200 | 11.350 | 85.850 |
| Aktivnost: Učeničke stipendije | 12.400 | 880 | 13.280 |
| Aktivnost: Šire javne potrebe u obrazovanju | 29.800 | 1.000 | 30.800 |
| Aktivnost: Sufinanciranje prijevoza učenika TOŠ B.Parentin | 6.200 | 1.375 | 7.575 |
| Aktivnost: Produženi boravak za učenike iz Poreča u OŠ J.Rakovac SV. Lovreč | 7.000 | 4.000 | 11.000 |
| Aktivnost Financiranje prijevoza učenika osnovnih škola | 265.270 | 35.000 | 300.270 |
| Aktivnost: ostale potrebe u obrazovanju | 3.500 | 1.750 | 5.250 |
| Tekući projekt: Školska shema | 1.327 | -1.327 | 0 |
| Aktivnost: Školski dani meda | 680 | 30 | 710 |
| Tekući project:Pomoćnici u nastavi-PUNa torba zajedništva I | 438.016 | -257.774 | 180.242 |
| Tekući project:Pomoćnici u nastavi-PUNa torba zajedništva II | 0 | 152.500 | 152.500 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u obrazovanju, radi usklađivanja s realizacijom i planiranim rashodima do kraja godine, za:

- Aktivnost: *Studentske stipendije* sredstva se smanjuju za -11,68%, sredstva se smanjuju za 11.350 eura sa 97.200 eura na 85.850 eura na temelju dosadašnje realizacije,

- Aktivnost: *Učeničke stipendije* sredstva se povećavaju za 7,10 %, sredstva se povećavaju za 880 eura sa 12.400 eura na 13.280 eura na temelju dosadašnje realizacije,

- Aktivnost *Šire javne potrebe u obrazovanju* za 3,36 %, za 1.000 eura, sredstva se povećavaju radi preostalih potraživanja za najam tribine od 124 mjesta u školskom dvorištu Turističko ugostiteljske škola A. Štifanić,

-Aktivnost *Sufinanciranje prijevoza učenika TOŠ Bernardo Parentin* za 22,18 %, na temelju realizacije, cijene goriva i sadašnjeg broja učenika, potrebno je osigurati dodatna sredstva u iznosu od 1.375 eura,

- Aktivnost: *Produženi boravak za učenike iz Poreča u OŠ J.Rakovac SV. Lovreč* sredstva se povećavaju za 57,14%, sredstva se povećavaju za 4.000 eura sa 7.000 eura na 11.000 eura radi povećanja plaća učitelja temeljem Uredbe i otvaranje još jednog odjela Produženog boravka, radi povećanog broja upisane djece s područja Grada Poreča-Parenzo.

-Aktivnost *Financiranje prijevoza učenika osnovnih škola* za 13,19 % povećanje za 35.000 eura, sa 265.270 na 300.270 eura. Povećanje se odnosi na troškove prijevoza radi većeg ugovorenog iznosa nakon provedene JN za šk.god. 2024/25.

-Aktivnost: *Ostale potrebe u obrazovanju* za 50%, sredstva se povećavaju za 1.750 eura radi povećanih troškova prijevoza djece iz PŠ Nova Vas tijekom rekonstrukcije školske zgrade i radi prijevoza djece područnih škola povodom Dječjeg tjedna,

- Aktivnost *Školska shema* sredstva se smanjuju za -100,00%, prema obračunu nakon završetka provedbe projekta nije potrebno je planirati iznos od 1.327 eura.

-Aktivnost: *Školski dani meda* za 4,41%, sredstva se povećavaju za 30 eura temeljem broj učenika 1.razreda u šk. 2024./2025. godini

- Tekući projekt *Pomoćnici u nastavi PUN-a torba zajedništva I* sredstva se smanjuju za 58,85% za -257.774 eura sa 438.016 eura na 180.242 eura, prema obračunu nakon završetka provedbe projekta,

- Tekući projekt *Pomoćnici u nastavi PUN-a torba zajedništva II* sredstva se povećavaju za 100,00% za 152.500 eura. Projektom PUN-a torba zajedništva I, koji je sljednik sličnih projekata iz ranijih godina i koji se financira iz Europskog socijalnog fonda, osigurana su pomoćnici u nastavi za 29 učenika. Sredstva su namijenjena za podmirivanje troškova plaća i putnih troškova pomoćnika.

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u kulturi** | **145.390** | **7.630** | **153.020** |
| Aktivnost: Ostale potrebe u kulturi | 35.640 | 7.630 | 43.270 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u kulturi, radi usklađivanja s realizacijom i potrebama, povećavaju se sredstva za:

- Aktivnost: O*stale potrebe u kulturi* za 21,41%, sredstva se povećavaju za plaćanje troškova zakupnine i najamnine za prostorije koje u privatnom vlasništvu, koje koriste dvije udruge za svoje djelovanje: MOT 08 i Urbana subkulturna baza USB.

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u zaštiti, očuvanju i unapređenju zdravlja** | **301.280** | **12.640** | **313.920** |
| Aktivnost: Sufinanciranje programa u zdravstvenim ustanovama | 255.400 | -2.500 | 252.900 |
| Aktivnost Ostale potrebe u području zaštite, očuvanja i unapređenja zdravlja | 1.000 | 14.000 | 15.000 |
| Kapitalni projekt: Sufinanciranje kreditne obveze za adaptaciju i opremanje Specijalne bonice M.Horvat Rovinj | 1.510 | 1.140 | 2.650 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u zaštiti, očuvanju i unapređenju zdravlja, radi usklađivanja s realizacijom i potrebama, smanjuju se sredstva za:

-Aktivnost *Sufinanciranje programa u zdravstvenim ustanovama* za 11,79%. Unutar ove aktivnosti smanjuju se sredstva za najam stana za liječnike za 17,61% (za -2.500,00 eura, sa 255.400 na 252.900 eura), smanjenje se odnosi na plaćanje najma stana za ginekologa koji će raditi u Domu zdravlja u Poreču koji je od listopada 2024. godine korisnik stana u vlasništvu Grada Poreča-Parenzo.

- Aktivnost *Ostale potrebe u području zaštite, očuvanja i unapređenja zdravlja* povećava se za 14.000 eura radi uređenja dvorane u zgradi IDZ za potrebe provedbe projekta Prevencija kardiovaskularnih bolesti.

-Kapitalni projekt: Sufinanciranje kreditne obveze za adaptaciju i opremanje Specijalne bonice M.Horvat Rovinj, povećava se za 1.140 eura radi usklađenja s Otplatnim planom

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u sportu i rekreaciji** | **5.289.660** | **-718.510** | **4.571.150** |
| Aktivnost: Osnovna djelatnost Sportske zajednice Grada Poreča | 1.640.380 | 331.490 | 1.971.870 |
| Kapitalni projekt: Izgradnja nogometnih igrališta | 2.000.0000 | 1.050.000 | 950.000 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u sportu i rekreaciji povećavaju se sredstva za:

- Aktivnost *Osnovna djelatnost Sportske zajednice Grada Poreča* za 20,21% ili za 331.490 eura i to sa 1.640.380 eura na 1.971.870 eura, povećanje se odnosi na:

- povećanje troškova za 65.420 eura za Korištenje Sportske dvorane Žatika za gradske manifestacije radi potrebe organizacija manifestacija do kraja godine

- povećanje od 24.600 eura odnosi se povećane Troškove sportskih klubova radi sudjelovanja članova na EU natjecanjima prema postignutim plasmanima,

- troškove za Stručne službe za organizaciju rekreacije i sportskih aktivnosti, povećanje za 44.650 eura, radi povećanja osnovice za izračun plaće za 205 od rujna 2024. godine i jedne otpremnine, sukladno aktima Sportske zajednice,

- troškove za Zajedničke potrebe sportskih klubova, povećanja za 21,05% radi povećanju broja i djece za 51.820 eura. Usluge prijevoza su po novom ugovoru poskupile 18 % u odnosu na 2023.,

- troškove *Organizacije Svjetskog rukometnog prvenstva u rukometu u Poreču* povećanje u iznosu od 145.000 eura radi organizacije sve potrebne infrastrukture unutar i okolo dvorane te opremiti dvoranu svim potrebnim uređajima i sustavima kako bi se prvenstvo moglo odvijati

- Kapitalni projekt: *Izgradnja nogometnih igrališta*smanjenje za 52,50 % ili za -1.050.000 eura, sredstva planirana za realizaciju projekta radi pripreme izgradnje, te odgode početka izgradnje, planirani početak izgradnje je 2025. godina.

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u socijalnoj skrbi** | **2.596.690** | **51.560** | **2.658.250** |
| Aktivnost: Dom za starije i nemoćne osobe –Gerontološki centar | 1.143.650 | 76.150 | 1.219.800 |
| Aktivnost: Naknade za podmirenje troškova stan.a u novcu | 67.800 | 6.200 | 74.000 |
| Aktivnost: Jednokratne naknade | 34.900 | 4.100 | 39.000 |
| Aktivnost: Naknade socijalno ugroženim umirovljenicima Grada Poreča-Parenzo | 25.500 | -10.000 | 15.500 |
| Aktivnost: Naknade za podmirenje troškova stanovanja u naravi | 17.000 | -3.000 | 14.000 |
| Aktivnost: Ostale naknade iz soc. programa u naravi | 12.700 | 500 | 13.200 |
| Aktivnost: Naknade za prijevoz učenika | 7.200 | 1.200 | 8.400 |
| Aktivnost: Naknade za prehranu djece u osn. školama | 4.500 | -2.000 | 2.500 |
| Aktivnost:Prijevoz djece u Dnevni centar Veruda | 2.200 | 300 | 2.500 |
| Aktivnost:Stipendije iz socijalnog programa | 39.500 | -11.690 | 27.810 |
| Aktivnost: Pomoć za kupnju udž.obiteljima u soc. potrebi | 3.350 | 2.000 | 5.350 |
| Prkvalifikacija teže zapošljivih zanimanja u lakše zapošljiva | 4.700 | -2.200 | 2.500 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u socijalnoj skrbi usklađuju se rashodi s realizacijom i potrebama.

Povećavaju se sredstva za sljedeće:

*-*Aktivnost *Dom za starije i nemoćne osobe Poreč.* sredstva se povećavaju u masi za 6,66% ili za 76.150 eura, sa 1.143.650 na 1.219.800 eura. Povećavaju sredstva za *zadržavanje postojeće razine standarda* usluga za 15,23% ili za 76.150 eura, sa 499.850 na 576.000 eura, radi povećanja troškova rada uslijed povećanja osnovice za obračun plaće radnika za 20% od rujna 2024. godine, čime je ostvaren rast iznosa bruto plaća u visini od 45% u odnosu na 2023. godinu.

- Aktivnost: *Naknade za podmirenje troškova stanovanja u novcu* za 9,14, planirana sredstva potrebno uskladiti s realizacijom, predloženo povećanje je za nove korisnike,

- Aktivnost: *Jednokratne naknade* za 11,75%, planirana sredstva potrebno uskladiti s realizacijom i povećanim brojem zahtjeva,

- Aktivnost: *Naknade socijalno ugroženim umirovljenicima Grada Poreča-Parenzo* smanjenjeza -39,22%, planirana sredstva potrebno uskladiti s realizacijom i manjim brojem zahtjeva,

*-* Aktivnost: *Naknade za podmirenje troškova stanovanja u naravi* smanjenje za -17,65%. planirana sredstva potrebno uskladiti s realizacijom i manjim brojem zahtjeva,

- Aktivnost: *Ostale naknade iz socijalnog programa u naravi* za 3,94%, planirana sredstva potrebno uskladiti s realizacijom, radi povećanog ugovorenog iznosa za Socijalnu košaricu u odnosu na 2023. g. potrebno je povećati planirani iznos kako bi bilo dovoljno sredstava za prigodno božićno darivanje korisnika,

- Aktivnost: *Naknade za prijevoz učenika* za 16,67%, planirana sredstva potrebno uskladiti s realizacijom i povećanom cijenom autobusne karte učenika,

- Aktivnost: *Naknade za prehranu djece u osnovnim školama* smanjenjeza -44,44%, planirana sredstva potrebno uskladiti s realizacijom i smanjenim brojem zahtjeva obzirom da MZO financira po jedan obrok za svu djecu,

- Aktivnost *Prijevoz djece u Dnevni centar za rehabilitaciju Veruda Pula* potrebno povećati sredstva za 13,64% radi povećanog broja korisnika,

- aktivnost: *Stipendije iz socijalnog programa* smanjenje za 29,60%, planirana sredstva se smanjuju temeljem dosadašnje realizacije, veliki broj studenata diplomirao krajem prošle akademske godine

- Aktivnost *Pomoć za kupnju udžbenika obiteljima u socijalnoj potrebi* povećanje za 59,70%, radi radi povećanja broja korisnika i povećanja troškova obrazovnog materijala polaznicima Posebnog odjela,

- Aktivnost: *Prekvalifikacija teže zapošljivih zanimanja za lakše zapošljiva* smanjenje za -46,81%, radi usklađenja s realizacijom i manjim brojem zahtjeva. U prvih 6 mjeseci pristigao je 1 zahtjev, preostala sredstva po novom planu dovoljna su za 4 nova zahtjeva.

**VRTIĆI**

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u predškolskom odgoju** |  |  |  |
| **Dječji vrtić „Radost“ Poreč** | **4.042.841** | **868.521** | **4.911.362** |
| Aktivnost: Odgojno i administrativno tehničko osoblje | 3.582.083 | 792.586 | 4.374.669 |
| Aktivnost: Program predškole u Poreču | 8.568 | 1.000 | 9.568 |
| Aktivnost: Program djece s teškoćama | 202.089 | 22.480 | 224.569 |
| Aktivnost: Zavičajna nastava | 1.000 | -1.000 | 0 |
| Kapitalni projekt: Opremanje predškolske ustanove | 89.959 | 4.805 | 94.764 |
| Kapitalni projekt: Adaptacija i sanacija ustanove | 149.700 | 48.650 | 198.350 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u predškolskom odgoju, Dječji vrtić „Radost“ Poreč, redstva se povećavaju u masi za 21,48% ili za 868.521 eura, sa 4.042.841 na 4911362 eura. Ustanova je izvršila usklađivanje prihoda i rashoda, sukladno realizaciji i potrebama do kraja godine (podaci se daju na nivou cijele ustanove s obzirom da ustanova ima u svom sastavu i područne vrtiće u Općini Kaštelir-Labinci, Vižinada i Sv. Lovreč, koje financiraju poslovanje Vrtića na svom području).

Povećavaju se sredstva za:

- Aktivnost *Odgojno i administrativno tehničko osoblje* za 22,13 %. Unutar ove aktivnosti aktivnosti došlo je do znatnog povećanja zbog povećanja osnovice plaće u visini 20% od 01.09.2024.g. te zbog izmjene Pravilnika o proračunskom računovodstvu i računskom planu NN 158/23. kojom se u financijski plan dodaje plaća za prosinac 2024. g. Povećanje se odnosi na plaće, otpremnine i jubilarne nagrade iznad neoporezivog dijela te neoporezive naknade za topli obrok.

Ukupno povećanje troškova za aktivnost Odgojno administrativno i tehničko osoblje u odnosu na planirani iznos iznosi 22,13%,

-.Aktivnost *Program predškole* za 11,67 %, ova aktivnost je planirana u iznosu 9.568,00 eura, radi povećanja rashoda i izdataka u visini 1.000,00 eura kojom se planiraju rashodi i izdatci za materijalne troškove.

-.Aktivnost *Program djece s teškoćama u razvoju* za 11,12%, koji serealizira u Vrtićima u Poreču, Vižinadi i Sv. Lovreču Unutar ove aktivnosti došlo je do povećanja rashoda i izdataka za zaposlene zbog povećanja troškova plaća i ostalih materijalnih rashoda za zaposlene zbog dodatnog zapošljavanja jednog asistenta od 08.10.2024. godine te zbog izmjene Pravilnika o proračunskom računovodstvu i računskom planu. Ukupno povećanje troškova za aktivnost Program djece s teškoćama u odnosu na planirani iznos iznosi 11,12%.

- Aktivnost *Zavičajna nastava* Kod ove aktivnosti nije došlo do povećanja rashoda i izdataka kojom se planiraju rashodi i izdatci za materijalne troškove i opremu.

- Kapitalni projekt *Opremanje predškolske ustanove,* koji jeplaniran u svim vrtićima u sastavu ove ustanove, sredstva se povećavaju za 5,34% ili za 4.805 eura. Unutar ovog programa povećavaju se troškovi na pozicijama opremanja u vrtiću Radost I, Jaslicama u Poreču, vrtićima u Baderni i Žbandaju za uredski namještaj i opremu.

- Kapitalni projekt *Adaptacija i sanacija ustanove* za 32,50%. Sredstva su planirana za Dodatno se povećava trošak za uređenje dvorišta u visini. Planirano povećanje u iznosu od 48.650 eura.

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 202.** |
| **Program: Javne potrebe u predškolskom odgoju** |  |  |  |
| **Dječji vrtić „Paperino“ Poreč** | **1.106.111** | **133.134** | **1.239.245** |
| Aktivnost: Odgojno i administrativno tehničko osoblje | 1.044.505 | 127.554 | 1.172.059 |
| Aktivnost: Propgram predškole | 259 | 921 | 1.180 |
| Aktivnost: Program djece s teškoćama u razvoju | 31.400 | 4.580 | 35.980 |
| Kapitalni projekt: Opremanje predškolske ustanove | 19.290 | -1.550 | 17.740 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u predškolskom odgoju, Dječji vrtić „Paperino“ Poreč, usklađuju se rashodi s realizacijom i potrebama, te se sredstva povećavaju u masi za 12,04 % ili za 133.134 eura, sa 1.106.111 na 1.239.245 eura. Ustanova je izvršila usklađivanje prihoda i rashoda sukladno realizaciji i potrebama (podaci se daju na nivou cijele ustanove s obzirom da ustanova ima područni vrtić u Taru kojeg u dijelu financira i Općina Tar-Vabriga). Povećanje plana potrebno je kako bi se mogli financirati rashodi za plaće i do materijalnih troškova (komunalne usluge), do kraja kalendarske godine.

Povećavaju se sredstva za:

- Aktivnost *Odgojno i administrativno tehničko osoblje* za 12,21 % za 127.554 eura. Povećanje planiranih sredstava potrebno je kako bi se mogli financirati rashodi za plaće do kraja kalendarske godine. Radi povećanja osnovice za 20% od 1.9.2024. godine i evidencije plaće za prosinac 2024. godine, rashodi za bruto plaće i ostalih isplata uz plaću bilježe znatan rast, tako da je isti nužno povećati,

- Aktivnost *Program predškole* za 355,60 % za 921 euro, ova aktivnost je planirana u iznosu 259 eura, radi povećanja rashoda i izdataka u visini 1.180 eura, kojom se planiraju rashodi i izdatci za materijalne troškove.

- Aktivnost *Program djece s teškoćama u razvoju* za 14,59%, za 4.580 eura, sa 41.400 eura na 35.980 eura. Unutar ove aktivnosti došlo je do povećanja rashoda i izdataka za zaposlene zbog povećanja troškova plaća i ostalih materijalnih rashoda za zaposlene, te zbog izmjene Pravilnika o proračunskom računovodstvu i računskom planu.

- Aktivnost *Program za djecu nacionalnih manjina* za 17,79%, povećanje u iznosu od 1.629 eura, sa 9.157 na 10.786 prema stvarno uplaćenim sredstvima iz državnog proračuna za 2024.godinu,

- Kapitalni projekt *Opremanje predškolske ustanove* koji jeplaniran u svim vrtićima u sastavu ove ustanove, sredstva se smanjuju za8,04% u iznosu od 1.550 eura.

**OSNOVNE ŠKOLE**

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u obrazovanju** |  |  |  |
| **Osnova škola Poreč** | **3.470.112** | **389.074** | **3.859.186** |
| Aktivnost: Odgojno, administrativno i tehničko osoblje | 2.258.664 | 190.093 | 2.448.757 |
| Aktivnost: Produženi boravak | 292.046 | 26.275 | 318.321 |
| Aktivnost: Rad s nadarenim učenicima | 6.012 | 18 | 6.030 |
| Aktivnost: Izborni i dodatni programi | 4.176 | -1.102 | 3.074 |
| Aktivnost:Program izvannnastavne aktivnosti | 3.826 | -1.937 | 1.889 |
| Aktivnost:Sufinanciranje učenika za prehranu, izlete i dr.programe | 167.011 | -1.405 | 165.606 |
| Aktivnost:Objekti školskih zgrada i šire javne potrebe | 196.370 | 47.202 | 243.572 |
| Aktivnost: Odjel djece s teškoćama u razvoju | 12.866 | 2.331 | 15.197 |
| Aktivnost:Školsko sportsko društvo | 398 | 188 | 586 |
| Aktivnost:Profesionalna orjentacija učenika | 132 | -132 | 0 |
| Aktivnost:Permanentno usavršavanje učitelja | 6.985 | -165 | 6.820 |
| Aktivnost:Učeničke zadruge | 54 | -54 | 0 |
| Aktivnost:Područna škola Žbandaj-tehničko osoblje | 16.499 | -6.204 | 10.295 |
| Aktivnost:Nabava udžbenika | 46.718 | -7.959 | 38.759 |
| Aktivnost:Adaptacija i sanacija ustanove - iznad minimalnog standarda | 265.000 | 100.400 | 365.400 |
| Aktivnost:Pomoćnik u nastavi – PUNa torba zajedništva I | 154.885 | -47.245 | 107.640 |
| Aktivnost:Pomoćnik u nastavi – PUNa torba zajedništva II | 0 | 88.770 | 88.770 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u obrazovanju, Osnovna škola Poreč, usklađuju se rashodi s realizacijom i potrebama, Sredstva se povećavaju u masi za 11,21% ili za 389.074 eura, sa 3.470.112 eura na 3.859.186 eura.

Povećavaju se sredstva za :

- Aktivnost *Odgojnoobrazovno, administrativno i tehničko osoblje* za 8,42%, za 190.093,00 eura, radi usklađenja sa Pravilnikom o proračunskom računovodstvu i računskom planu ( NN 158/23) i ukidanjem kontinuiranih rashoda skupine 193.

- Aktivnost *Produženi boravak* za 9 % za 26.275 eura, radi povećanja plaća za 12/24 i usklađenja sa novim zapošljavanjem u odjelima produženog boravka,

*-* Aktivnost *Rad s nadarenim učenicima* za 0,30% za 18 eura radi preraspodijeljena unutar aktivnosti,

- Aktivnost *Izborni i dodatni programi* sredstva se smanjuju za -26,39% smanjene za -1.102 eura, radi preraspodjele i realizacije programa,

- Aktivnost *program* *izvannastavne aktivnosti* sredstva se smanjuju za -50,63% smanjene za -1.937 eura, radi preraspodjele i realizacije programa,

- Aktivnost *Sufinanciranje učenika za prehranu, izlete i druge programe* smanjenjeza 0,84%, odnosi se na smanjenje u iznosu od 1.405 eura, radi preraspodjele i realizacije programa,

- Aktivnost *Objekti školskih zgrada i šire javne potrebe* za 24,04%, planirana sredstva su povećana za 47.202,00 eura radi sanacije dijela krova na ulazu u zgradu ustanove, radi obnove energetskog certifikata, radi usluga održavanja prijevoznog sredstva, potrebe materijala za čišćenje, radi isteka ispitivanja instalacija, kao i radi potreba plaćanja računa za čuvanje imovine,

- Aktivnost *školsko športsko društvo* povećano za 47,24% planirana sredstva su povećana za 188 eura radi refundacije troškova županijskog sportskog društva,

- Aktivnost *Odjel djece s teškoćama u razvoju* za 18,12%, povećano je za 2.331,00 eura radi refundacije troškova prijevoza učenika u školu roditeljima te za opremanje učionica didaktičkim sredstvima,

- Aktivnost *permanentno usavršavanje učenika* sredstva se smanjuju za -2,36% smanjene za -165 eura, radi preraspodjele i realizacije programa,

- Aktivnost ***Učeničke zadruge*** sredstva se smanjuju za -100% smanjene za -54 eura, radi preraspodjele i realizacije programa,

- Aktivnost *Područna škola Žbandaj-tehničko osoblje* sredstva se smanjuju za -37,60% smanjene za -6.204 eura, radi radi zapošljavanja čistačice na 6 h/ dnevno,

- Kapitalni projekt *Adaptacija i sanacija ustanova OŠ iznad minimalnog standarda* za za 37,89% povećanje za 100.400 eura, radi radi završetka sanacije dodatne dvije vertikale sanitarnih čvorova,

- Kapitalni projekt *Nabava udžbenika* sredstva se smanjujuza -17,04%, odnosi se na smanjenje planiranih sredstava radi realizacije programa,

*-* Tekući projekt *Pomoćnici u nastavi PUN-a torba zajedništva I* sredstva se smanjujuza -30,50% smanjenje za -7.959 eura, sredstva su smanjena radi realizacije projekta u školskoj godini 2023/2024,

- Tekući projekt *Pomoćnici u nastavi PUN-a torba zajedništva II* za 100% povećanje za 88.770 eura, sredstva su planirana radi novog projekta školske godine 2024/2025 i sredstva za isplatu plaće od rujna do prosinca 2024. godine, kao i dara djeci i božićnice.

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u obrazovanju** |  |  |  |
| **Talijanska osnovna škola „Bernardo Parentin“** | **902.172** | **60.970** | **963.142** |
| **Aktivnost: Odgojno, administrativno i tehničko osoblje** | **649.349** | **46.000** | **695.349** |
| **Ativnost: Produženi boravak** | **84.180** | **5.130** | **89.310** |
| **Aktivnost: Izborni i dodatni programi** | **8.029** | **-1.280** | **6.749** |
| **Aktivnost: Sufinanciranje učenika za prehranu, izlete i druge programe** | **47.002** | **6.620** | **53.622** |
| **Aktivnost: Redoviti program odgoja i obrazovanja iznad standarda** | **44.954** | **4.500** | **49.454** |
| **Kapitalni projekt: Adaptacija i sanacija ustanova u OŠ – minimalni standard** | **2.248** | **-160** | **2.088** |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u obrazovanju, Talijanska osnovna škola „Bernardo Parentin“, usklađuju se rashodi s realizacijom i potrebama, sredstva se povećavaju u masi za 6,76% ili za 60.970 eura, sa 902.172 na 963.142 eura.

Povećavaju se sredstva za:

- Aktivnost *Odgojnoobrazovno, administrativno i tehničko osoblje* za 7,08%. U ovoj aktivnosti prikazana su sredstva za isplatu plaća zaposlenika koji se financiraju iz Državnog proračuna. Sredstva za te rashode povećana su za isplatu plaće za mjesec prosinac, te za isplatu dara djeci i božićnica. Rashodi su povećani u iznosu 46.000,00 eura.

- Aktivnost *Produženi boravak* za 6,09%,povećana su sredstva za isplatu plaće dvije učiteljice koje rade u produženom boravku za isplatu plaće za mjesec prosinac, u iznosu 5.130,00 eura

- Aktivnost *Izborni i dodatni programi* smanjenje za 33,17%, sredstva su smanjena za iznos od -1.280 eura, umanjena sredstva koja neće biti realizirana iz Državnog proračun do kraja godine u iznosu 2.000,00 eura. U istoj aktivnosti povećana su sredstva koja će biti primljena iz Županijskog proračun a za realizaciju županijskog natjecanja u šahu, jer je naša škola domaćin. Povećani su rashodi u iznosu 720,00 eura..

- Aktivnost *Sufinanciranje učenika za prehranu, izlete i druge programe* za 14,08% za 6.620 eura, odnosi se na povećane rashode za prehranu učenika financirana iz Državnog proračuna, za mjesec prosinac za iznos 2.000,00 eura. Povećana su sredstva u iznosu 220,00 eura za sredstva koja su namjenski utrošena za nabavu higijenskih potrepština, također primljena iz Državnog proračuna. U toj aktivnosti se nalaze rashodi za primljene donacije, te su sredstva povećana za primljene donacije za realizaciju Projekta podrške i jačanja jezičnih i kulturnih vještina u obrazovnom procesu, u iznosu 4.400,00 eura.

- Aktivnost *Redoviti program odgoja i obrazovanja iznad standarda* za 10,01%, za 4.500 eura, povećani su rashodi za isplatu plaće za mjesec prosinac, za nepuno radno vrijeme računovođe, nepuno radno vrijeme psihologa, nepuno radno vrijeme domara, te za nepuno radno vrijeme kuharice za produženi boravak.

|  |  |  |  |  |
| --- | --- | --- | --- | --- |
| **Program/projekt/aktivnost** | **Proračun 2024.** | **Promjena** | | **Novi plan 2024.** |
| **Program: Javne potrebe u obrazovanju** |  |  | |  |
| **Umjetnička škola Poreč** | **1.546.040** | **104.459** | | **1.650.499** |
| Aktivnost: Odgojno, administrativno i tehničko osoblje | 1.212.969 | | 101.150 | 1.314.119 |
| Aktivnost: Redovni programi glazbene škole | 243.790 | | 3.309 | 247.099 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u obrazovanju, Umjetnička škola Poreč, usklađuju se rashodi s realizacijom i potrebama, te se sredstva povećavaju, u masi za 6,76%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za

- Aktivnost *Odgojnoobrazovno, administrativno i tehničko osoblje* za 8,34%, za 101.150 eura, iznos je uvećan zbog usklađenja sa Pravilnikom o proračunskom računovodstvu i računskom planu (NN 158/23),

- Aktivnost *Redovni programi škole* za 1,36% povećanje za 3.309 eura, iz izvora Ministarstva znanosti i obrazovanja iznos se povećao za intelektualne usluge i naknadu za nezapošljavanje osoba sa invaliditetom. Povećale su se stavke iz izvora Pomoći iz proračuna koji im nije nadležan – općinski proračuni zbog usklađenja materijalnih rashoda zbog povećanja rashoda čišćenja i održavanja područnog odjela u Vrsaru.

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u obrazovanju** |  |  |  |
| **Osnovna škola Finida** | **3.134.065** | **199.965** | **3.334030** |
| Aktivnost: Odgojnoobrazovno, administrativno i tehničko osoblje | 2.162.829 | 162.170 | 2.324.999 |
| Aktivnost: Produženi boravak | 279.235 | 25.300 | 304.535 |
| Aktivnost: Sufinanciranje učenika za prehranu, izlete i druge programe | 158.300 | 7.600 | 165.900 |
| Aktivnost: Objekti školskih zgrada i šire javne potrebe | 257.200 | -15.698 | 241.502 |
| Aktivnost: Školsko športsko društvo | 5.430 | 3.228 | 8.658 |
| Aktivnost: Zavičajna nastava | 2.487 |  |  |
| Kapitalni projekt: Nabava opreme – minimalni standard | 25.386 | -1.000 | 24.386 |
| Kapitalni projekt: Nabava opreme za škole iznad minimalnog standarda | 39.100 | -6.300 | 32.800 |
| Kapitalni projekt: Nabava udžbenika | 61.500 | 450 | 61.950 |
| Tekući projekt: Pomoćnici u nastavi-PUNa torba zajedništva I | 68.740 | -28.185 | 40.555 |
| Tekući projekt: Pomoćnici u nastavi-PUNa torba zajedništva II | 0 | 51.400 | 51.400 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u obrazovanju, Osnovna škola Finida, usklađuju se rashodi s realizacijom i potrebama, te se sredstva povećavaju, u masi za 6,38%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

- Aktivnost *Odgojnoobrazovno, administrativno i tehničko osoblje* za 6,38% povećanje u iznosu od 199.965 eura. radi financiranja plaća iz državnog proračuna i plaće socijalnog pedagoga iz proračuna grada Poreča-Parenzo, dok je ostatak sredstava namijenjen za pokrivanje rashoda u grupi službenih putovanja, uredskog materijala, energije, materijala za tekuće održavanje, usluge telefona pošte i prijevoza, usluge tekućeg održavanja, komunalnih usluga, računalne usluge, zdravstvene usluge, ostale usluge te ostale nespomenute rashode poslovanja

- Aktivnost *Produženi boravak* za 9,06%, povećanje u iznosu od 25.300 eura, povećana su sredstva za isplatu plaću učiteljice koja radi u još jednoj odgojno-obrazovnoj skupini u PŠ Nova koja je započela s radom u šk. god. 2024./25.,

- Aktivnost *Sufinanciranje učenika za prehranu, izlete i druge programe* za 4,80%, povećanje u iznosu od 7.600 eura, radi preraspodjele i realizacije programa,

- aktivnost *Školsko sportsko društvo* za 3,63%, radi nabave sportske opreme za učenike članove ŠSD,

- Kapitalni projekt *Nabava opreme- minimalni standard* smanjenje za -3,94% radi preraspodjele i realizacije programa,

kapitalni projekt *Adaptacija i sanacija ustanova OŠ - minimalni standard* za 18,18% povećanje za 1.000 eura, radi nabave i ugradnju nove dvorišne ograde u PŠ Nova Vas

- Kapitalni projekt *Nabava opreme- iznad minimalnog standarda* smanjenje za -16,11%, radi dodatnih radova na obnovi zgrade Područne škole Nova Vas i opremanje blagovaone (nove stolice i stolovi). U matičnoj škola nabavlja se profesionalna perilica posuđa s pratećom opremom.

- Kapitalni projekt *Nabava udžbenika* za 0,73 %, radi preraspodjele i realizacije programa,

*-* Tekući projekt *Pomoćnici u nastavi PUN-a torba zajedništva I* smanjenjeza -41% smanjenje za -28.185 eura, sredstva su smanjena radi realizacije projekta u školskoj godini 2023/2024,

- Tekući projekt *Pomoćnici u nastavi PUN-a torba zajedništva II* za 100% povećanje za 51.400 eura, sredstva su planirana radi novog projekta školske godine 2024/2025. i sredstva za isplatu plaće od rujna do prosinca 2024. godine, kao i dara djeci i božićnice

**UČILIŠTA**

|  |  |  |  |  |
| --- | --- | --- | --- | --- |
| **Program/projekt/aktivnost** | **Proračun 2024.** | | **Promjena** | **Novi plan 2024.** |
| **Program: Javne potrebe u kulturi** |  | |  |  |
| **Pučko otvoreno učilište** | **1.258.418** | | **-38.770** | **1.219.648** |
| Aktivnost: Administrativno, tehničko i stručno osoblje -uprava | | 476.247 | 19.230 | 495.477 |
| Aktivnost: Administrativno, tehničko i stručno osoblje - kulturna djelatnost | | 216.700 | 34.800 | 251.500 |
| Aktivnost: Manifestacije, predstave, izložbe i obrazovanje u kulturi | | 425.296 | -32.999 | 392.297 |
| Kapitalni projekt: Nabava opreme za upravu | | 15.000 | 3.500 | 18.500 |
| Kapitalni projekt: Nabava opreme u kulturi | | 17.700 | -57 | 17.643 |
| Tekući projekt: EU projekt: ESF-EDUCOSI.TURIZAM | | 107.475 | -63.244 | 44.231 |

I. Izmjenama i dopunama Proračuna Grada Poreča-Parenzo za 2024. godinu u programu Javne potrebe u kulturi, Pučko otvoreno učilište, usklađuju se rashodi s realizacijom i potrebama, te se sredstva smanjuju, u masi za -3,08%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

- Aktivnost *Administrativno, tehničko i stručno osoblje – Uprava* za 4,04 % ili za 19.230 eura, radi usklađenja plaća temeljem povećanja osnovice u kolovozu 2024.godine, i obračunom plaće za 12. mjesec koja će se knjižiti u 2024. godini, a ne u sljedećoj godine kako je to do sada bilo u praksi. Također se usklađuju rashodi za potrebe Učilišta do kraja godine,

- Aktivnost *Administrativno, tehničko i stručno osoblje – kulturna djelatnost* za 16,06 % ili za 34.800 eura, radi usklađenja plaća temeljem povećanja osnovice u kolovozu 2024.godine, i obračunom plaće za 12. mjesec koja će se knjižiti u 2024. godini, a ne u sljedećoj godine kako je to do sada bilo u praksi. Također se usklađuju rashodi za potrebe Učilišta do kraja godine,

- Kapitalni projekt *Nabava opreme za upravu* za 23,33%, povećanje za 3.500 eura radi preraspodjele i realizacije projekta.

Smanjuju se sredstva za:

- Aktivnost *Manifestacije, predstave, izložbe i obrazovanje u kulturi* za -7,76%, radi usklađivanja s iznosima odobrenim od strane Turističke zajednice Poreč i drugih proračuna (državnog, županijskog, Općine Vrsar),

- Kapitalni projekt *Nabava opreme u kulturi* za -0,32%, radi preraspodjele i realizacije projekta

- Tekući projekt *ESF-EDUCOSI TURIZAM* – smanjuju se sredstva za -58,85% iz tekućih pomoći iz državnog proračuna temeljem prijenosa EU sredstava sa 107.475 eura na 44.231 eura. Vrši se preraspodjela rashoda.

**KNJIŽNICE**

|  |  |  |  |  |  |
| --- | --- | --- | --- | --- | --- |
| **Program/projekt/aktivnost** | **Proračun 2024.** | | **Promjena** | | **Novi plan 2024.** |
| **Program: Javne potrebe u kulturi** |  | |  | |  |
| **Gradska knjižnica Poreč** | **283.259** | | **47.472** | | **330.731** |
| Aktivnost: Administrativno, tehničko i stručno osoblje | | 207.258 | | 29.239 | 236.497 |
| Aktivnost: Kniževni susreti, nagrade i sajmovi | | 44.601 | | -4.466 | 40.135 |
| Kapitalni project:Nabava knjižne i neknjižne građe | | 28.200 | | 4.000 | 32.200 |
| Kapitalni project:Nabava opreme za knjižnice | | 3.200 | | 18.699 | 21.899 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u kulturi, Gradska knjižnica Poreč, usklađuju se rashodi s realizacijom i potrebama, te se sredstva povećavaju, u masi za 16,76%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

- Aktivnost *Administrativno, tehničko i stručno osoblje- knjižnica* za 14,11 % ili za 29.239 eura sa 207.258 eura na 236.497 eura, radi usklađenja plaća temeljem povećanja osnovice u rujnu 2024.godine, za troškove stručnog usavršavanja za potrebe javne nabave, za računalne usluge planirano je povećanje koje se odnosi na trošak konverzije valute u održavanju programskih rješenja, te povećanje za povećane troškove usluge vođenja računovodstva za stručnu službu Pučkog otvorenog učilišta Poreč.

- Aktivnost: *Kniževni susreti, nagrade i sajmovi* smanjenje za 10,01% ili za -4.466 eura, sa 44.601 eura na 40.135 eura, u financijskom planu Gradske knjižnice Poreč izvršeno je usklađenje tehničke naravi, odnosno preraspodjela sredstava unutar utvrđenih izvora financiranja.

- Kapitalni projekt *Nabava knjižne i neknjižne građe* za 14,18%, sredstva se povećavaju za 4.000 eura iz prihoda državnog proračuna- Ministarsva kulture temeljem ugovora o financiranju,

- Kapitalni projekt *Nabava opreme za knjižnice* za 584,34%, sredstva se povećavaju za 18.699 eura, radi nabave i ugradnje nove dizalice topline.

**MUZEJI**

|  |  |  |  |
| --- | --- | --- | --- |
| **Program/projekt/aktivnost** | **Proračun 2024.** | **Promjena** | **Novi plan 2024.** |
| **Program: Javne potrebe u kulturi** |  |  |  |
| **Zavičajni muzej Poreštine Poreč** | **3.649.243** | **-1.882.756** | **1.766.487** |
| Aktivnost: Administrativno, tehničko i stručno osoblje | 348.466 | 37.354 | 385.820 |
| Aktivnost: Restauracije, izložbe i istraživanja muzejske građe | 187.596 | -10.630 | 176.966 |
| Kapitalni projekt: Nabava opreme, knjiga i muzejskih predmeta | 34.420 | -18.290 | 16130 |
| Kapitalni projekt: Obnova Palače Sinčić | 1.500.000 | -1.009.500 | 490.500 |
| Kapitalni projekt: Obnova zgrada u vlasništvu ZMP-a | 381.600 | 70.000 | 451.600 |
| Tekući projekt: Arheološko istraživanje Trga Marafor | 75.000 | -5.000 | 70.000 |
| Tekući projekt: Energetska obnova kompleksa zgrada Zavičajnog muzeja Poreštine | 1.087.330 | -946.690 | 140.640 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u kulturi, Zavičajni muzej Poreštine, usklađuju se rashodi s realizacijom i potrebama, te se sredstva smanjuju, u masi za -51,59%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

Povećavaju se sredstva za:

- Aktivnost *Administrativno, tehničko i stručno osoblje* za 10,71 %, radi usklađivanja rashoda po pozicijama s potrebama u poslovanju,

- Kapitalni projekt *Obnova zgrada u vlasništvu ZMP* za 160,30%. Sredstva su planirana za obnovu Romaničke kuće, kuće Joakima Rakovca, te nužnih radova na sanaciji zgrade Iatarske sabornice, sredstva povećavaju se zbog povećanih troškova obnove uslijed povećanja cijena materijala i usluga, a planirana je i nabavka opreme za stalni postav kuće Joakima Rakovca,

- Tekući projekt *Centar za posjetitelje La mula se Parenzo* za 274,53% planirana sredstva za plaću osobe koja će biti zaposlena u Centru s obzirom da je Muzej preuzeo upravljanje istim, te je predviđeno zapošljavanje jednog djelatnika.

Smanjuju se sredstva za:

- Aktivnost *Restauracije, izložbe i istraživanja muzejske građe* za -5,67%. U ovoj aktivnosti vrši se usklađivanje rashoda po planiranim aktivnostima, također se usklađuju prihodi i rashodi za planirane restauracije, izložbe, istraživanja muzejske građe i druge programe sukladno ostvarenim ili neostvarenim prihodima od Ministarstva kulture i medija, Istarske županije i drugih izvora,

- Kapitalni projekt *Nabava opreme, knjiga i muzejskih predmeta* za -53,14%, smanjuju se rashodi za nabavu knjižne građe za potrebe stručnih djelatnika Muzeja,

- Kapitalni projekt *Obnova Palače Sinčić* za -67,30%, dodatna ulaganja na građevinskim objektima Muzeja se smanjuju se u skladu s dinamikom izvedenih radova,.

- Tekući projekt *EU projekt: Na istoj strani(ci)* za 2,53% ili za 400,00 eura, sa 15.800,00 na 16.200,00 eura, radi usklađivanja s realizacijom i planiranim rashodima do kraja godine

- Tekući projekt *Arheološko istraživanje Trga Marafor* smanjenje za -6,67%, sredstva predviđena programom se smanjuju se prema dinamici arheoloških istraživanja koja treba provesti radi evaluacije i prezentacije arheološkog nalazišta,

- Tekući projekt *Energetska obnova kompleksa zgrada Zavičajnog muzeja Poreštine* smanjenje za -87,07, smanjuju se sredstva za tekući projekt sukladno realizaciji i potrebama do kraja godine

**USTANOVE SOCIJALNE SKRBI**

|  |  |  |  |  |  |
| --- | --- | --- | --- | --- | --- |
| **Program/projekt/aktivnost** | **Proračun 2024.** | | **Promjena** | | **Novi plan 2024.** |
| **Program: Javne potrebe u socijalnoj skrbi** |  | |  | |  |
| **Centar za pružanje usluga u zajednici Zdravi grad Poreč-Parenzo** | **351.580** | | **4.150** | | **355.730** |
| Aktivnost: Projektni ured - stručno, administrativno i tehničko osoblje | | 255.800 | | 3.800 | 259.600 |
| Aktivnost: Programske aktivnosti Centra Zdravi grad | | 92.280 | | 350 | 92.630 |

II. Izmjenama i dopunama Proračuna Grada Poreča-Parenzo za 2024. godinu u programu Javne potrebe u socijalnoj skrbi, Centar za pružanje usluga u zajednici Zdravi grad Poreč-Parenzo, usklađuju se rashodi s realizacijom i potrebama, te se sredstva povećavaju, u masi za 1,49%. Ustanova je izvršila usklađivanje prihoda i rashoda, sukladno realizaciji i potrebama do kraja godine.

- aktivnost *Projektni ured – stručno, administrativno i tehničko osoblje* za 0,59% ili za 3.800,00 eura, sa 254.300 na 255.800 eura. Planirana sredstva se povećavaju radi povećanja osnovice za isplatu plaća zaposlenicima za 20% od rujna 2024. godine

- aktivnost *Programske aktivnosti* *Centra* za 6,74% ili za 350 eura, sa 92.280 eura na 92.630 eura, radi povećanja rashoda za realizaciju programa koji je financiran iz općinskog proračuna Općine Sveti Lovreč.

1. **UPRAVNI ODJEL ZA GOSPODARSTVO I EU FONDOVE**

U nastavku se obrazlažu isključivo promjene ili novi programi/tekući i kapitalni projekti/aktivnosti u razdjelu Upravnog odjela za gospodarstvo i EU fondove:

***GLAVA O4 UPRAVNI ODJEL ZA GOSPODARSTVO I EU FONDOVE***

|  |  |  |  |
| --- | --- | --- | --- |
| **PROGRAM/PROJEKT/AKTIVNOST** | **PLAN ZA 2024.** | **PROMJENA** | **NOVI PLAN 2024.** |
| **Program: Javna uprava i administracija** | **292.440,00** | **-15.000,00** | **277.440,00** |
| Aktivnost: Izrada strateškog dokumenta | 5.000,00 | -5.000,00 | 0,00 |
| Aktivnost: Priprema projekata iz EU fondova | 19.000,00 | -10.000,00 | 9.000,00 |
| **Program: Jačanje gospodarstva** | **219.460,00** | **-33.960,00** | **185.500,00** |
| Aktivnost: Subvencije kamata za poduzetničke zajmove | 33.000,00 | 10.000,00 | 43.000,00 |
| Aktivnost: Informiranje i edukacija poduzetnika | 6.500,00 | -5.500,00 | 1.000,00 |
| Aktivnost: Poticanje razvoja poduzetništva | 91.500,00 | -31.500,00 | 60.000,00 |
| Aktivnost: Sufinanciranje poslovanja za Poduzetnički inkubator Žbandaj | 25.000,00 | -10.000,00 | 15.000,00 |
| Aktivnost: Sustavno promicanje zaštite potrošača | 670,00 | -670,00 | 0,00 |
| Aktivnost: Promicanje poduzetništva | 4.000,00 | -3.500,00 | 500,00 |
| Kapitalni projekt: Sufinanciranje poslovanja TD Parentium d.o.o. Poreč | 37.790,00 | 7.210,00 | 45.000,00 |
| **Program: Potpora poljoprivredi** | **52.470,00** | **-3.000,00** | **49.470,00** |
| Aktivnost: Sufinanciranje rada udruga u poljoprivredi | 36.000,00 | 670 | 36.670,00 |
| Aktivnost: Poticanje korištenja suvremenih metoda poljoprivredne proizvodnje | 670,00 | -670,00 | 0,00 |
| Aktivnost: Ostale potrebe u poljoprivredi | 4.500,00 | -3.000,00 | 1.500,00 |
| **Program: Upravljanje imovinom** | **1.170.715,00** | **129.482,00** | **1.300.197,00** |
| Aktivnost: Održavanje stambeno-poslovnih prostora | 351.000,00 | 64.000,00 | 415.000,00 |
| Aktivnost: Materijalni rashodi vezani za poslovne prostore | 80.000,00 | 5.000,00 | 85.000,00 |
| Aktivnost: Održavanje zajedničkih djelova zgrada – pričuva | 80.000,00 | -20.000,00 | 60.000,00 |
| Aktivnost: Program raspolaganja poljoprivrednog zemljišta u vl. države | 50.015,00 | 143.980,00 | 193.995,00 |
| Aktivnost: Uklanjanje otpada odbačenog u okoliš na poljoprivrednim površinama u vlasništvu RH | 70.000,00 | -63.500,00 | 6.500,00 |
| Kapitalni projekt: Imovinsko pravni odnosi u Domu obrtnika d.o.o. | 0,00 | 2,00 | 2,00 |
| **Program: Poticanje razvoja turizma** | **357.000,00** | **0,00** | **357.000,00** |
| Tekući projekt: EU projekt: FU-TOURISM | 29.300,00 | 0,00 | 29.300,00 |
| *Izvor: Opći prihodi i primici* | 0,00 | 2.930,00 | 2.930,00 |
| *Izvor: Poomći od institucija i tijela EU* | 29.300,00 | -2.930,00 | 26.370,00 |

**PROGRAM: JAVNA UPRAVA I ADMINISTRACIJA**

**OBRAZLOŽENJE AKTIVNOSTI/PROJEKATA:**

Aktivnost *Izrada strateškog dokumenta* smanjuje se iz razloga što se u 2024. godini nisu donosile izmjene i dopune postojećih strateških dokumenata niti su se izrađivali novi strateški dokumenti.

Aktivnost *Priprema projekata iz EU fondova* se smanjuje s obzirom na to da do kraja 2024. godine nema potrebe za dodatnim angažiranjem stručnjaka u specifičnim područjima u okviru kojih se prijavljuju projekti na razne nacionalne i EU natječaje, s obzirom na činjenicu da se većina poziva najavljenih u indikativnim godišnjim planovima ipak nije objavila.

**PROGRAM: JAČANJE GOSPODARSTVA**

**OBRAZLOŽENJE AKTIVNOSTI/PROJEKATA:**

Aktivnost *Subvencije kamata za poduzetničke zajmove* povećava se radi usklađivanja sredstava potrebnih za sufinanciranje kamatnih stopa odobrenih programom Poduzetnik Istarska županija 2020.

Aktivnost *Informiranje i edukacija poduzetnika* smanjuje se jer će se manifestacija Mjesec poduzetništva u Poreču umjesto u listopadu 2024. godine organizirati u ožujku 2025. godine. Za provedbu pojedinačnih aktivnosti angažirani su stručnjaci koji su uslugu pružili bez naknade.

Aktivnost *Poticanje razvoja poduzetništva* smanjuje se u području subvencija za poduzetnike uslijed neiskorištenih sredstva planiranih kroz tri različita programa poticanja poduzetništva i obrtništva na području Grada Poreča-Parenzo: Program poticanja razvoja poduzetništva na području Grada Poreča-Parenzo u 2024. godini, Program dodjele potpore poduzetnicima putem vaučera za komercijalizaciju proizvoda u 2024. godini i Program sufinanciranja poduzetnika kod postavljanja urbane opreme u starogradskoj jezgri Grada Poreča – Parenzo 2024. godini.

Aktivnost *Sufinanciranje poslovanja za Poduzetnički inkubator Žbandaj* smanjuje radi toga što nije realizirano zapošljavanje stručnog suradnika u trgovačkom društvu Poduzetnički inkubator d.o.o.

Sredstva planirana za aktivnost *Sustavno promicanje zaštite potrošača* smanjuju se za cjelokupan planiran iznos iz razloga što se aktivnost provela u prethodnoj godini besplatno u suradnji s Ministarstvom gospodarstva i održivog razvoja, te nije bilo inicijative od strane udruga za zaštitu potrošača za organizacijom nove aktivnosti.

Aktivnost *Promicanje poduzetništva* smanjuje se iz razloga što se navedeno realiziralo kroz provedbu drugih aktivnosti.

Kapitalni projekt *Sufinanciranje poslovanja TD Parentium d.o.o. Poreč* povećava se radi usklađivanja potrebnih sredstava za pokrivanje troškova plaća i materijalnih rashoda gradskog trgovačkog društva u 2024. godini i ostvarenje minimalno pozitivnog rezultata financijskog poslovanja.

**PROGRAM: POTPORA POLJOPRIVREDI**

**OBRAZLOŽENJE AKTIVNOSTI/PROJEKATA:**

Unutar aktivnosti *Sufinanciranje rada udruga u poljoprivredi,* sredstva se povećavaju radi sufinanciranja prihrane pčelinjih zajednica za članove udruge uslijed izvanrednog stanja u pčelarskom sektoru u skladu s u skladu s Ugovorom o izravnoj dodjeli financijskih sredstava iz proračuna Grada Poreča-Parenzo (KLASA: 320-04/24-01/03, URBROJ:2163-6-09/01-24-5 od 2. rujna 2024.)

Smanjuje se iznos sredstava za financiranje aktivnosti *Poticanje korištenja suvremenih metoda poljoprivredne proizvodnje* te se alocira na aktivnost *Sufinanciranje rada udruga u poljoprivredi.*

Smanjuju se sredstva za aktivnost *Ostale potrebe u poljoprivredi* iz razloga što se do kraja 2024. godine ne očekuju dodatni zahtjevi u tom području.

**PROGRAM: UPRAVLJANJE IMOVINOM**

**OBRAZLOŽENJE AKTIVNOSTI/PROJEKATA:**

Povećanje sredstava u aktivnosti *Održavanje stambeno-poslovnih prostora* odnosi se na dodatne potrebe za održavanjem prostora u vlasništvu Grada (adaptacije stanova).

Povećava se planirani iznos za aktivnost *Materijalni rashodi vezani za poslovne prostore*, uslijed povećanja cijena troškova energenata i izrade novih priključaka.

Smanjuje se planirani iznos sredstava za aktivnost *Održavanje zajedničkih djelova zgrada - pričuva* uslijed manjeg iznosa realiziranih troškova materijalnih rashoda od planiranog.

Povećava se planirani iznos za aktivnost *Program raspolaganja poljoprivrednog zemljišta u vl. države* u skladu s troškovima i prihodima od sklopljenih ugovora za zakup i prodaju u vlasništvu Republike Hrvatske.

Smanjuje se planirani iznos materijalnih rashoda za aktivnost *Uklanjanje otpada odbačenog u okoliš na poljoprivrednim površinama u vlasništvu RH* uslijed smanjene potrebe za uklanjanjem otpada s poljoprivrednih površina u vlasništvu Republike Hrvatske te se u skladu s planom uklanjanja otpada, koji se u sljedećoj godini planira izraditi za područje Grada, u narednom razdoblju planira prijava na sredstva iz nacionalnih izvora čime će se smanjiti udio javnih sredstava u pokrivanju troškova uklanjanja odbačenog otpada u okoliš.

Kapitalni projekt *Imovinsko pravni odnosi u Domu obrtnika d.o.o.* povećava se radi usklađenja temeljnog kapitala trgovačkog društva Dom obrtnika d.o.o.

**PROGRAM: POTICANJE RAZVOJA TURIZMA**

**OBRAZLOŽENJE AKTIVNOSTI/PROJEKATA:**

U *EU projektu: FU-TOURISM* usklađuju se izvori financiranja s obzirom na obvezu sufinanciranja dijela troškova koji nisu izravno vezani uz potpore poduzetnicima, već služe za operativno funkcioniranje projektnog tima.

1. **UPRAVNI ODJEL ZA KOMUNALNI SUSTAV**

Za ostvarenje programa rada ovog Upravnog odjela za 2024. godinu planirana su sredstva za slijedeće programe te se daje prikaz promjena:

|  |  |  |  |  |
| --- | --- | --- | --- | --- |
| **R. Br.** | **Naziv programa** | **Proračun**  **2024.** | **Promjena** | **Novi plan** |
| 1. | 1001 - Javna uprava i administracija | 993.650,00 | -68.000,00 | 925.650,00 |
| 2. | 1042 - Održavanje komunalne infrastrukture | 4.332.370,00 | -144.800,00 | 4.187.570,00 |
| 3. | 1043 - Građenje komunalne infrastrukture | 7.758.300,00 | -1.094.720,00 | 6.663.580,00 |
| 4. | 1044 - Ostala infrastruktura | 1.484.510,00 | -324.120,00 | 1.160.390,00 |
| **UKUPNO:** | | **14.568.830,00** | **-1.631.640,00** | **12.937.190,00** |

|  |
| --- |
| 1. ***PROGRAM 1001 - JAVNA UPRAVA I ADMINISTRACIJA*** |

Pregled financijskih sredstava po aktivnostima unutar programa:

|  |  |  |  |  |
| --- | --- | --- | --- | --- |
| **R. Br.** | **Aktivnost** | **Proračun**  **2024.** | **Promjena** | **Novi plan** |
| 1. | Aktivnost A100001 Administrativno, tehničko i stručno osoblje | 793.200,00 | 0,00 | 793.200,00 |
| 2. | Aktivnost A100011 Upravno administrativni poslovi Odsjeka za komunalni sustav | 17.300,00 | 0,00 | 17.300,00 |
| 3. | Aktivnost A100012 Osnovna djelatnost komunalnog i prometnog redarstva | 27.350,00 | -11.500,00 | 15.850,00 |
| 4. | Aktivnost A100013 Nadzor prometa u mirovanju | 37.000,00 | 0,00 | 37.000,00 |
| 5. | Aktivnost A100018 Nadzor javnih površina | 40.000,00 | -20.000,00 | 20.000,00 |
| 6. | Kapitalni projekt K100003 Nabava opreme za komunalno i prometno redarstvo | 78.800,00 | -36.500,00 | 42.300,00 |
|  | **Ukupno:** | **993.650,00** | **-68.000,00** | **925.650,00** |

Obrazloženje promjena:

II. Izmjenama i dopunama Proračuna Grada Poreča-Parenzo za 2024. godinu u Programu 1001 - Javna uprava i administracija izvršeno je usklađivanje s realizacijom i planiranim rashodima do kraja godine. Sredstva za realizaciju programa smanjuju se za 68.000,00 EUR.

Za aktivnost A100012 Osnovna djelatnost komunalnog i prometnog redarstva, planira se smanjenje sredstava za materijalne rashode u iznosu od 11.500,00 EUR.

Za Aktivnost A100018 Nadzor javnih površina, planira se smanjenje u iznosu od 20.000,00 EUR za materijalne rashode.

Kapitalni projekt K100003 Nabava opreme za komunalno i prometno redarstvo planira se smanjenje u iznosu od 36.500,00 EUR za rashode za nabavu proizvedene dugotrajne imovine i to 5.000,00 ER za uredsku opremu i namještaj i 31.500,00 EUR za uređaje, strojeve i opremu za ostale namjene.

|  |
| --- |
| 1. ***PROGRAM 1042 - ODRŽAVANJE KOMUNALNE INFRASTRUKTURE*** |

Pregled financijskih sredstava po aktivnostima unutar programa:

|  |  |  |  |  |
| --- | --- | --- | --- | --- |
| **R. Br.** | **Aktivnost** | **Proračun**  **2024.** | **Promjena** | **Novi plan** |
| 1. | Aktivnost A100101 Redovno održavanje cesta, nogostupa i puteva | 70.500,00 | 0,00 | 70.500,00 |
| 2. | Aktivnost A100102 Pojačano održavanje cesta, nogostupa i puteva | 77.370,00 | 0,00 | 77.370,00 |
| 3. | Aktivnost A100103 Sječa uz ceste i prometnice | 53.100,00 | 0,00 | 53.100,00 |
| 4. | Aktivnost A100104 Održavanje vodoravne i vertikalne signalizacije | 204.700,00 | 0,00 | 204.700,00 |
| 5. | Aktivnost A100105 Održavanje makadamskih cesta i pristupnih puteva | 105.200,00 | 0,00 | 105.200,00 |
| 6. | Aktivnost A100106 Postavljanje stupića i čunjeva | 7.300,00 | 0,00 | 7.300,00 |
| 7. | Aktivnost A100201 Čišćenje priobalja i održavanje gradskih plaža | 89.700,00 | 10.300,00 | 100.000,00 |
| 8. | Aktivnost A100301 Redovno održavanje oborinske kanalizacije | 46.500,00 | 0,00 | 46.500,00 |
| 9. | Aktivnost A100302 Održavanje oborinske kanalizacije na više lokacija | 66.000,00 | 0,00 | 66.000,00 |
| 10. | Aktivnost A100401 Redovno održavanje zelenih površina i parkova | 822.000,00 | 0,00 | 822.000,00 |
| 11. | Aktivnost A100402 Pojačano održavanje zelenih površina i parkova | 200.000,00 | 0,00 | 200.000,00 |
| 12. | Aktivnost A100403 Održavanje i opremanje urbane opreme | 30.000,00 | 4.000,00 | 34.000,00 |
| 13. | Aktivnost A100404 Zalijevanje trajnica i stablašica | 29.200,00 | 30.800,00 | 60.000,00 |
| 14. | Aktivnost A100405 Uređenje i opremanje novih zelenih površina | 13.300,00 | 0,00 | 13.300,00 |
| 15. | Aktivnost A100406 Održavanje javnih površina, opreme i igrališta | 125.000,00 | 0,00 | 125.000,00 |
| 16. | Aktivnost A100407 Zaštita bilja | 45.000,00 | 0,00 | 45.000,00 |
| 17. | Aktivnost A100408 Pošumljavanje na području Poreča | 13.300,00 | 0,00 | 13.300,00 |
| 18. | Aktivnost A100409 Održavanje rekreacijskih objekata | 39.900,00 | 6.100,00 | 46.000,00 |
| 19. | Aktivnost A100410 Revitalizacija lokvi | 60.000,00 | 0,00 | 60.000,00 |
| 20. | Aktivnost A100411 Sadnja stabala i mediteranskog bilja | 165.000,00 | -56.000,00 | 109.000,00 |
| 21. | Aktivnost A100501 Održavanje autobusnih čekaonica | 6.700,00 | 0,00 | 6.700,00 |
| 22. | Aktivnost A100601 Redovito održavanje čistoće i pometanje ulica | 830.000,00 | 0,00 | 830.000,00 |
| 23. | Aktivnost A100602 Zaštita i očuvanje okoliša | 38.900,00 | 0,00 | 38.900,00 |
| 24. | Aktivnost A100701 Utrošak javne rasvjete | 735.000,00 | -170.000,00 | 565.000,00 |
| 25. | Aktivnost A100702 Održavanje javne rasvjete | 238.000,00 | 0,00 | 238.000,00 |
| 26. | Aktivnost A100703 Održavanje semafora i svjetleće signalizacije | 15.000,00 | 0,00 | 15.000,00 |
| 27. | Aktivnost A100704 Utrošak energije za javne površine, opremu i igrališta | 83.700,00 | 0,00 | 83.700,00 |
| 29. | Aktivnost A100801 Dekoracija grada | 100.000,00 | 30.000,00 | 130.000,00 |
| 30. | Aktivnost A100901 Elektroenergetika za štandove i ostale potrebe | 22.000,00 | 0,00 | 22.000,00 |
|  | **Ukupno:** | **4.332.370,00** | **-144.800,00** | **4.187.570,00** |

Obrazloženje promjena:

II. Izmjenama i dopunama Proračuna Grada Poreča-Parenzo za 2024. godinu u Programu 1042 - Održavanje komunalne infrastrukture izvršeno je usklađivanje s realizacijom i planiranim rashodima do kraja godine. Sredstva za realizaciju programa smanjuju se za 144.800,00 EUR.

Za Aktivnost A100201 Čišćenje priobalja i održavanje gradskih plaža planira se povećanje u iznosu od 10.300,00 EUR a koje se odnosi na povećane potrebe za provedbu komunalnih usluga te utrošak vode za javne plaže.

Aktivnost A100403 Održavanje i opremanje urbane opreme se planira povećati za 4.000,00 EUR, a povećanje se odnosi na povećane potrebe za provedbu komunalne usluge.

Za Aktivnost A100404 Zalijevanje trajnica i stablašica planira se povećanje u iznosu od 30.800,00 EUR kao posljedica dugotrajnog sušnog razdoblja.

Za Aktivnost A100409 Održavanje rekreacijskih objekata planira se povećanje u iznosu od 6.100,00 EUR za usluge tekućeg i investicijskog održavanja zbog povećane potrebe za sanacijama oštećenja.

Za Aktivnost A100411 Sadnja stabala i mediteranskog bilja planira se smanjenje u iznosu od 56.000,00 EUR za komunalne usluge radi usklađenja sa ugovorenim iznosima temeljem provedenih postupaka javne nabave.

Aktivnost A100701 Utrošak javne rasvjete planira se umanjiti za 170.000,00 EUR za energiju nastavno na produljenu mjeru Vlade o subvenciji električne energije.

Aktivnost A100801 Dekoracija grada se planira povećati za 30.000,00 EUR radi nabave nove dekoracije za parkove Matije Gupca i Olge Ban.

|  |
| --- |
| 1. ***PROGRAM 1043 - GRAĐENJE KOMUNALNE INFRSTRUKTURE*** |

Pregled financijskih sredstava po kapitalnim projektima unutar programa:

|  |  |  |  |  |
| --- | --- | --- | --- | --- |
| **R. br.** | **Aktivnost** | **Proračun**  **2024.** | **Promjena** | **Novi plan** |
| 1. | Kapitalni projekt K101001 Rekonstrukcija cesta, nogostupa i puteva | 1.390.000,00 | -30.000,00 | 1.360.000,00 |
| 2. | Kapitalni projekt K101002 Imovinsko-pravni odnosi vezani za izgradnju cesta i javno prometnih površina | 250.000,00 | 80.000,00 | 330.000,00 |
| 3. | Kapitalni projekt K101003 Izgradnja infrastrukture i prometnica zone Finida sjever | 135.000,00 | -60.000,00 | 75.000,00 |
| 4. | Kapitalni projekt K101004 Izgradnja infrastrukture i prometnica zone Srednji Špadići | 27.000,00 | -17.000,00 | 10.000,00 |
| 5. | Kapitalni projekt K101006 Infrastruktura Servisne zone III | 50.000,00 | -30.000,00 | 20.000,00 |
| 6. | Kapitalni projekt K101007 Raskrižje Vlašića - Vrsarska | 510.000,00 | 0,00 | 510.000,00 |
| 7. | Kapitalni projekt K101008 Infrastruktura zone Saladinka | 137.000,00 | -127.000,00 | 10.000,00 |
| 8. | Kapitalni projekt K101009 Prometnica Gornji Špadići - škola Finida | 52.000,00 | 0,00 | 52.000,00 |
| 9. | Kapitalni projekt K101011 Infrastruktura zone UPU Špadići | 133.000,00 | -123.000,00 | 10.000,00 |
| 10. | Kapitalni projekt K101012 Infrastruktura zone Buići Žbandaj | 886.500,00 | -106.500,00 | 780.000,00 |
| 11. | Kapitalni projekt K101014 Kružno raskrižje I.L.Ribara - Somogy | 27.000,00 | 0,00 | 27.000,00 |
| 12. | Kapitalni projekt K101016 Prometnica Bašarinka - Kukci | 5.000,00 | 0,00 | 5.000,00 |
| 13. | Kapitalni projekt K101018 Obilaznica Starog Červara | 6.700,00 | -6.700,00 | 0,00 |
| 14. | Kapitalni projekt K101019 Izgradnja prometnice UPU Vergotini | 70.000,00 | 0,00 | 70.000,00 |
| 15. | Kapitalni projekt K101020 Oborinska odvodnja naselja Špadići | 13.500,00 | -12.500,00 | 1.000,00 |
| 16. | Kapitalni projekt K101021 Oborinska kanalizacija na više lokacija | 66.500,00 | 0,00 | 66.500,00 |
| 17. | Kapitalni projekt K101022 Oborinska odvodnja Mate Vlašića | 6.700,00 | -5.700,00 | 1.000,00 |
| 18. | Kapitalni projekt K101023 Oborinska kanalizacija Finida | 200.000,00 | -200.000,00 | 0,00 |
| 19. | Kapitalni projekt K101024 Oborinska odvodnja naselja Dračevac | 90.000,00 | 0,00 | 90.000,00 |
| 20. | Kapitalni projekt K101025 Izrada projekata za komunalnu infrastrukturu | 53.200,00 | 31.800,00 | 85.000,00 |
| 21. | Kapitalni projekt K101026 Geodetski radovi za komunalnu infrastrukturu | 33.500,00 | 0,00 | 33.500,00 |
| 22. | Kapitalni projekt K101027 Projekt razvoja infrastrukture širokopojasnog pristupa | 12.000,00 | 0,00 | 12.000,00 |
| 23. | Kapitalni projekt K101028 Evidentiranje nerazvrstanih cesta | 26.600,00 | 0,00 | 26.600,00 |
| 24. | Kapitalni projekt K101029 Izrada evidencija komunalne infrastrukture | 16.600,00 | 0,00 | 16.600,00 |
| 25. | Kapitalni projekt K101031 Rekonstrukcija D302 - ulaz Varvari | 27.000,00 | 34.000,00 | 61.000,00 |
| 26. | Kapitalni projekt K101033 Kružno raskrižje Mauro Gioseffi | 247.000,00 | 0,00 | 247.000,00 |
| 27. | Kapitalni projekt K101034 Rasktižje Centar V | 80.000,00 | 0,00 | 80.000,00 |
| 28. | Kapitalni projekt K101035 Rekonstrukcija ceste Bašarinka - Červar | 20.000,00 | 0,00 | 20.000,00 |
| 29. | Kapitalni projekt K101036 Izgradnja prometnica UPU Kukci | 25.000,00 | -9.620,00 | 15.380,00 |
| 30. | Kapitalni projekt K101037 Dogradnja prometnice Kate Pejnović | 26.000,00 | 0,00 | 26.000,00 |
| 31. | Kapitalni projekt K101039 Izgradnja dijela Medulinske ulice | 25.000,00 | -12.500,00 | 12.500,00 |
| 32. | Kapitalni projekt K102002 Rekonstrukcija Trga Marafor | 133.000,00 | 0,00 | 133.000,00 |
| 33. | Kapitalni projekt K102003 Rekonstrukcija Pučkog trga u Červar Portu | 400.000,00 | 0,00 | 400.000,00 |
| 34. | Kapitalni projekt K102005 Pješačko biciklistička staza Nova Vas - Kukci | 70.000,00 | 0,00 | 70.000,00 |
| 35. | Kapitalni projekt K102006 Uređenje Trga Mate Balota | 13.000,00 | 0,00 | 13.000,00 |
| 36. | Kapitalni projekt K102007 Pješačko biciklistička staza Bašarinka - Veli Maj | 20.000,00 | 0,00 | 20.000,00 |
| 37. | Kapitalni projekt K102008 Pješačko biciklistička staza Žbandaj - Radmani | 200.000,00 | -190.000,00 | 10.000,00 |
| 38. | Kapitalni projekt K102009 Pješačko biciklistička staza Mornarica | 13.500,00 | 0,00 | 13.500,00 |
| 39. | Kapitalni projekt K102011 Rekonstrukcija Šetališta A. Restovića | 130.000,00 | -130.000,00 | 0,00 |
| 40. | Kapitalni projekt K102101 Uređenje gradskih plaža | 70.000,00 | 0,00 | 70.000,00 |
| 41. | Kapitalni projekt K103001 Parkiralište u ulici Baldini | 170.000,00 | -170.000,00 | 0,00 |
| 42. | Kapitalni projekt K103002 Parkiralište u ulici Bruno Valenti | 250.000,00 | -6.000,00 | 244.000,00 |
| 43. | Kapitalni projekt K103003 Parkiralište Gulići - Žminjska ulica | 10.000,00 | 0,00 | 10.000,00 |
| 44. | Kapitalni projekt K103004 Parkiralište Vranići - Tinjanska ulica | 10.000,00 | 0,00 | 10.000,00 |
| 45. | Kapitalni projekt K104001 Nabava igrala za dječja igrališta | 50.000,00 | -17.000,00 | 33.000,00 |
| 46. | Kapitalni projekt K104002 Uređenja po naselju - komunalne akcije | 100.000,00 | 0,00 | 100.000,00 |
| 47. | Kapitalni projekt K104004 Teretane na otvorenom | 20.000,00 | 0,00 | 20.000,00 |
| 48. | Kapitalni projekt K104005 Izgradnja sportskog igrališta St. Vergotini | 10.000,00 | 0,00 | 10.000,00 |
| 49. | Kapitalni projekt K105001 Izgradnja javne rasvjete | 350.000,00 | 0,00 | 350.000,00 |
| 50. | Kapitalni projekt K105002 Rekonstrukcija javne rasvjete Červar Porat | 66.000,00 | 0,00 | 66.000,00 |
| 51. | Kapitalni projekt K105003 Modernizacija javne rasvjete | 585.000,00 | -25.000,00 | 560.000,00 |
| 52. | Kapitalni projekt K105004 Rekonstrukcija javne rasvjete Obala dr. Ante Šonje | 350.000,00 | 0,00 | 350.000,00 |
| 53. | Kapitalni projekt K105005 Supstitucija lampi javne rasvjete | 50.000,00 | 0,00 | 50.000,00 |
| 54. | Kapitalni projekt K105006 Modernizacija semafora kod INE | 40.000,00 | 38.000,00 | 78.000,00 |
|  | **Ukupno:** | **7.758.300,00** | **-1.094.720,00** | **6.663.580,00** |

Obrazloženje promjena:

II. Izmjenama i dopunama Proračuna Grada Poreča-Parenzo za 2024. godinu u Programu 1043 - Građenje komunalne infrastrukture izvršeno je usklađivanje s realizacijom i planiranim rashodima do kraja godine. Sredstva za realizaciju programa smanjuju se za 1.094.720,00 EUR.

Za realizaciju Kapitalnog projektaK101001 Rekonstrukcija cesta, nogostupa i puteva planira se smanjenje u iznosu od 30.000,00 EUR koje se odnosi na usklađenje s realizacijom i planovima za tekuću godinu.

Za realizaciju Kapitalnog projekta K101002 Imovinsko-pravni odnosi vezani za izgradnju cesta i javno prometnih površina planira se povećanje u iznosu od 80.000,00 EUR a koje se odnosi na potrebu isplate temeljem izvršnih rješenja nadležnog županijskog odjela.

Za realizaciju Kapitalnog projekta K101003 Izgradnja infrastrukture i prometnica zone Finida sjever planirano je smanjenje u iznosu od 60.000,00 EUR radi usklađenja sa trenutnom realizacijom uvjetovanom dugotrajnim postupcima rješavanja imovinsko pravnih odnosa te ishođenja građevinskih dozvola po fazama.

Za realizaciju Kapitalnog projekta K101004 Izgradnja infrastrukture i prometnica zone Srednji Špadići planira se smanjenje u iznosu od 17.000,00 EUR zbog usklađenja sa realizacijom koja je uvjetovana dugotrajnim postupcima usklađenja geodetske podloge, izmjene i dopune lokacijske dozvole te izrade projektnih rješenja po fazama za pojedinu infrastrukturu.

Za realizaciju Kapitalnog projekta K101006 Infrastruktura Servisne zone III planira se smanjenje predviđenog iznosa u iznosu od 30.000,00 EUR zbog usklađenja s realizacijom uslijed dugotrajnih postupaka rješavanja imovinsko pravnih odnosa.

Za realizaciju Kapitalnog projekta K101008 Infrastruktura zone Saladinka planirano je smanjenje u iznosu od 127.000,00 EUR radi usklađenja s realizacijom uvjetovanom dugotrajnim postupkom ishođenja rješenja nadležnog ministarstva o ocjeni o potrebi procjene utjecaja na okoliš.

Za realizaciju Kapitalnog projektaK101011 Infrastruktura zone UPU Špadići planira se smanjenje predviđenog iznosa u iznosu od 123.000,00 EUR zbog usklađenja s realizacijom uslijed dugotrajnih postupaka rješavanja imovinsko pravnih odnosa.

Za realizaciju Kapitalnog projekta K101012 Infrastruktura zone Buići Žbandaj planira se smanjenje predviđenog iznosa u iznosu od 106.500,00 EUR zbog usklađenja s realizacijom do kraja godine, a sukladno ugovorima o izvođenju radova koji su u tijeku.

Za realizaciju Kapitalnog projekta K101018 Obilaznica Starog Červara se smanjenje predviđenog iznosa u iznosu od 6.700,00 EUR. Projektna dokumentacija se u ovom trenutku ne planira izraditi zbog nove planske dokumentacije kojom se mijenja trasa.

Za realizaciju Kapitalnog projektaK 101020 Oborinska odvodnja naselja Špadići planira se smanjenje predviđenog iznosa u iznosu od 12.500,00 EUR zbog usklađenja s realizacijom radi rješavanja imovinsko pravnih odnosa.

Za realizaciju Kapitalnog projekta K101022 Oborinska odvodnja Mate Vlašića Špadići planira se smanjenje predviđenog iznosa u iznosu od 5.700,00 EUR zbog usklađenja s realizacijom radi rješavanja imovinsko pravnih odnosa.

Za realizaciju Kapitalnog projekta K101023 Oborinska kanalizacija Finida Špadići planira se smanjenje predviđenog iznosa u iznosu od 200.000,00 EUR zbog usklađenja s realizacijom radi rješavanja imovinsko pravnih odnosa.

Za realizaciju Kapitalnog projekta K101025 Izrada projekata za komunalnu infrastrukturu planirano je povećanje iznosa od 31.800,00 EUR zbog povećane potrebe za izradom projekata.

Za realizaciju Kapitalnog projekta K101031 Rekonstrukcija D302 - ulaz Varvari planirano je povećanje iznosa od 34.000,00 EUR zbog potrebe izrade projektne dokumentacije za novi ulaz u naselje.

Za realizaciju Kapitalnog projektaK101036 Izgradnja prometnica UPU Kukci planirano je smanjenje u iznosu od 9.620,00 EUR radi usklađenja s trenutnom realizacijom i postupcima ishođenja dozvola.

Za realizaciju Kapitalnog projekta K101039 Izgradnja dijela Medulinske ulice planirano je smanjenje u iznosu od 12.500,00 EUR zbog usklađenja s realizacijom i postupcima ishođenja dozvola koji su u tijeku.

Za realizaciju Kapitalnog projekta K102008 Pješačko biciklistička staza Žbandaj – Radmani planirano je smanjenje iznosa za 190.000,00 EUR zbog usklađenja s realizacijom uslijed postupaka rješavanja imovinsko pravnih odnosa koji su u tijeku.

Za realizaciju Kapitalnog projekta K102011 Rekonstrukcija Šetališta A. Restovića planirano je smanjenje u iznosu od 130.000,00 EUR te se kompletna investicija planira provesti u slijedećoj godini.

Za realizaciju Kapitalnog projekta K103001 Parkiralište u ulici Baldini planirano je smanjenje u iznosu od 170.000,00 EUR te se kompletna investicija planira provesti u slijedećoj godini.

Za realizaciju Kapitalnog projekta K103002 Parkiralište u ulici Bruno Valenti planirano je smanjenje u iznosu od 6.000,00 EUR radi usklađenja s realizacijom.

Za realizaciju Kapitalnog projekta K104001 Nabava igrala za dječja igrališta planirano je smanjenje u iznosu od 17.000,00 EUR radi usklađenja s realizacijom.

Za realizaciju Kapitalnog projekta K105003 Modernizacija javne rasvjete planirano je smanjenje u iznosu od 25.000,00 EUR radi usklađenja s realizacijom.

Za realizaciju Kapitalnog projektaK105006 Modernizacija semafora kod INE planirano je povećanje u iznosu od 38.000,00 EUR radi usklađenja sa smjernicama temeljem izrađene projektne dokumentacije.

|  |
| --- |
| ***4. PROGRAM 1044 – OSTALA INFRASTRUKTURA*** |

Pregled financijskih sredstava po kapitalnim i tekućem projektu unutar programa:

|  |  |  |  |  |
| --- | --- | --- | --- | --- |
| **R. br.** | **Aktivnost** | **Proračun**  **2024.** | **Promjena** | **Novi plan** |
| 1. | Kapitalni projekt K101001 Sanacija odlagališta komunalnog otpada Košambra | 950.000,00 | -222.120,00 | 727.880,00 |
| 2. | Kapitalni projekt K101003 Kupnja komunalne opreme za sakupljanje komunalnog otpada | 125.010,00 | 0,00 | 125.010,00 |
| 3. | Kapitalni projekt K101004 Sufinanciranje izgradnje ŽCGO Kaštijun | 41.500,00 | 0,00 | 41.500,00 |
| 4. | Kapitalni projekt K101005 Sustav odvodnje s uređajima za pročišćavanje otpadnih voda | 308.000,00 | -86.000,00 | 222.000,00 |
| 5. | Tekući projekt T101001 Izobrazno informativne aktivnosti o održivom gospodarenju otpadom | 10.000,00 | -4.000,00 | 6.000,00 |
| 6. | Tekući projekt T101002 Smanjenje otpada | 50.000,00 | -12.000,00 | 38.000,00 |
|  | **Ukupno:** | **1.484.510,00** | **-324.120,00** | **1.160.390,00** |

Obrazloženje:

II. Izmjenama i dopunama Proračuna Grada Poreča-Parenzo za 2024. godinu u Programu 1044 Ostala infrastruktura izvršeno je usklađivanje s realizacijom i planiranim rashodima do kraja godine. Sredstva za realizaciju programa smanjuju se za 324.120,00 EUR.

Za realizaciju Kapitalnog projekta K101001 Sanacija odlagališta komunalnog otpada Košambra planirano je smanjenje u iznosu od 222.120,00 EUR radi usklađenja prihoda od pomoći temeljem prijenosa EU sredstava budući da nije bilo javnih poziva za sufinanciranje.

Za realizaciju Kapitalnog projekta K101005 Sustav odvodnje s uređajima za pročišćavanje otpadnih voda planirano je smanjenje u iznosu od 86.000,00 EUR radi usklađenja sa planiranom realizacijom.

Za realizaciju Tekućeg projekta T101001 Izobrazno informativne aktivnosti o održivom gospodarenju otpadom planirano je smanjenje u iznosu od 4.000,00 EUR radi usklađenja sa planiranim aktivnostima do kraja tekuće godine.

Za realizaciju Tekućeg projekta T101002 Smanjenje otpada planirano je smanjenje u iznosu od 12.000,00 EUR radi usklađenja sa realiziranim iznosom temeljem rješenja o plaćanju poticajne naknade za smanjenje količine miješanog komunalnog otpada.

1. **UPRAVNI ODJEL ZA PROSTORNO PLANIRANJE I ZAŠTITU OKOLIŠA**

**FINANCIJSKI PLAN ZA 2024.-2026. GODINU**

Za potrebe izvršenja programa, aktivnosti, tekućih i kapitalnih projekata u razdoblju 2024.-2026. godine planirana su slijedeća sredstva:

|  |  |  |  |  |
| --- | --- | --- | --- | --- |
| **Program** | | **Proračun 2024.** | **Izmjene i dopune** | **Novi Plan 2024.** |
| **1001** | **Javna uprava i administracija** | 244.100 | 0 | 244.100 |
| **1026** | **Jačanje gospodarstva** | 26.600 | 0 | 26.600 |
| **1037** | **Prostorno uređenje i unapređenje stanovanja** | 139.600 | - 20.000 | 119.600 |
| **1038** | **Upravljanje imovinom** | 1.452.800 | 0 | 1.452.800 |
| **1039** | **Zaštita okoliša** | 72.500 | 560 | 73.060 |
| **1040** | **Poticanje razvoja turizma** | 86.400 | 0 | 86.400 |
| **1041** | **Zaštita kulturne baštine** | 181.960 | - 80.000 | 101.960 |
| **UKUPNO** | | **2.203.960** | **- 99.440** | **2.104.520** |

**PROGRAM 1001 JAVNA UPRAVA I ADMINISTRACIJA**

Za izvođenje Programa ne planiraju se izmjene i dopune Plana.

**PROGRAM 1026 JAČANJE GOSPODARSTVA**

Za izvođenje Programa ne planiraju se izmjene i dopune Plana.

**PROGRAM 1037 PROSTORNO UREĐENJE UNAPREĐENJE STANOVANJA**

Za izvođenje Programa planira se smanjenje sredstava koje se odnosi na aktivnost Geodetsko – katastarskih usluga sukladno potrebama za tekuću godinu.

**PROGRAM 1038 UPRAVLJANJE IMOVINOM**

Za izvođenje Programa ne planiraju se izmjene i dopune Plana.

**PROGRAM 1039 ZAŠTITA OKOLIŠA**

Za izvođenje Programa planiraju se minimalne izmjene i dopune Plana – usklađenje po pojedinim projektima (SCCALE 203050, SPARKLE), sukladno dinamici provedbe i stvarno potrebnim veličinama u tekućoj godini.

**PROGRAM 1040 POTICANJE RAZVOJA TURIZMA**

Za izvođenje Programa ne planiraju se izmjene i dopune Plana.

**PROGRAM 1041 ZAŠTITA KULTURNE BAŠTINE**

Za izvođenje Programa planiraju se izmjene i dopune Plana, kojima se smanjuju predviđena sredstva za sufinanciranje obnove kulturne baštine sukladno potrebama u tekućoj godini, budući da su pojedini programi planirani u Proračunu za 2025. godinu.

**7. UPRAVNI ODJEL ZA PROSTORNO UREĐENJE I GRADNJU**

**PROGRAM 1001 - JAVNA UPRAVA I ADMINISTRACIJA**

**OPIS PROGRAMA:**  Osiguravanje pravovremenog i zakonitog rješavanja zahtjeva stranaka, u rokovima propisanim Zakonom o općem upravnom postupku, Zakonom o prostornom uređenju i Zakonom o gradnji, zaduživanjem službenika za predmet u što kraćem roku od dana zaprimanja zahtjeva, osnovni je cilj ovog Programa.

|  |  |  |  |
| --- | --- | --- | --- |
| **Javna uprava i administracija** | **Proračun 2024.** | **Promjena**  **iznos** | **Novi plan 2024.** |
| Administrativno, tehničko i stručno osoblje | 137.700 | 0 | 137.700 |

Aktivnost Administrativno, tehničko i stručno osoblje obuhvaća rashode poslovanja koji se odnose na zaposlene i to plaće i doprinose na plaće kao i ostala materijalna prava službenika. Kroz navedenu aktivnost financiraju se i materijalni rashodi, odnosno rashodi za usluge, materijal i energiju. Izvor financiranja za ovu Aktivnost su opći prihodi i primici.

II.Izmjenama i dopunama Proračuna Grada Poreča – Parenzo za 2024. godinu sredstva planirana za Pogram Javna uprava i administracija ostaju nepromijenjena.